Seminari iz oblasti voćarstva u Institutu za voćarstvo Čačak - PressLider.rs\nSeminari iz oblasti voćarstva u Institutu za voćarstvo Čačak\n23. novembra 2017. 4. januara 2018. Marina Trmčić\t0 Comments Institut za voćarstvo Čačak, Seminar\nČačak – Institut za voćarstvo, Čačak i Grad Čačak u predstojećem periodu organizuju tri seminara iz oblasti voćarstva, u okviru Edukativnog programa koji se realizuje kao podrška sprovođenju politike poljoprivrednog razvoja na teritoriji Grada Čačka.\nEdukativnim programom su predviđene prezentacije prilagođene različitim ciljnim grupama, stručna predavanja i praktične radionice u laboratorijama Instituta, kao i u demonstracionim zasadima Instituta i kod poljoprivrednih proizvođača. Ciljne grupe u okviru programa su učenici osnovnih i srednjih škola, proizvođači/voćari i udruženja voćara, kao i različite grupe stanovništva kojima voćarstvo predstavlja dodatnu delatnost.\nPredstojeći seminari iz oblasti voćarstva, namenjeni su proizvođačima kontinentalnih vrsta voćaka i organizovaće se 24. novembra, 01. decembra i 08. decembra 2017. godine, u Velikoj sali Instituta za voćarstvo, Čačak, sa početkom u 10 časova.\nDrugi seminar, planiran 01. decembra 2017. godine, obuhvatiće predavanja posvećena aktuelnom sortimentu i tehnologiji gajenja koštičavih vrsta voćaka  šljiva, kajsija, trešnja i višnja, kao i dobijanju proizvoda više vrednosti primenom savremenih tehnoloških postupaka  sušena šljiva i šljivovica. Posle završetka predavanja, planirana je praktična radionica u okviru koje će se demonstrirati savremene pomotehničke mere kod koštičavih vrsta voćaka.\nSeminar posvećen jagodastim vrstama voćaka, planiran je 08. decembra 2017. godine i koncipiran tako da obuhvata predavanja posvećena aktuelnom sortimentu i tehnologiji gajenja jagode, maline, kupine, ribizle, borovnice i aronije, kao i ishrani različitih vrsta voćaka.\nInstitut za voćarstvo, Čačak i Grad Čačak pozivaju proizvođače svih vrsta voćaka, one koji tek nameravaju da to postanu, voćare-amatere, kao i sve zainteresovane da prisustvuju seminarima, da razmenimo iskustva na obostrano zadovoljstvo i korist!\n← Predstavljanje romana Dragana Jovanovića Danilova “Šta sneg priča” u Čačku\nApel Komunalne policije: „Komunalcu“ neophodna nova vozila →


Sarajevo -- Vlada Turske planira da Bosni i Hercegovini donira 60 miliona maraka (oko 30 milona evra) za nabavku vojne opreme. Jedan od osnovnih uslova za pomoć je da oprema bude naručena od preduzeća namenske industrije u Turskoj koja obavljaju 100 odsto domaću proizvodnju.\nTurska donira 30 miiona evra BiH za vojnu opremu Savet ministara BiH i Vlada Republike Turske sklopili su sporazum o saradnji prema kojem BiH dobija donaciju od 200 miliona turskih lira, oko 30 mliona evra za nabavku vojne opreme, a uslov je da ona bude naručena od turske ...\nTURSKA vlada donirat će Oružanim snagama BiH 60 milijuna konvertibilnih maraka (oko 30,68 milijuna), javlja portal Klix.ba . Proizlazi to iz sporazuma koji su potpisali Vijeće ministara BiH i Vlada Republike Turske.\nJedan od osnovnih uslova za pomoć je da oprema bude naručena od preduzeća namenske industrije u Turskoj koja obavljaju 100 odsto domaću proizvodnju. Planirano je da sredstva budu doznačena u narednih pet godina kroz projekte koje predloži Savet ministara BiH.\nTurska poklanja 30 miliona evra BiH za vojnu opremu\nSARAJEVO - Savet ministara BiH i Vlada Republike Turske sklopili su sporazum o saradnji prema kojem BiH dobija donaciju od 200 miliona turskih lira, oko 30 miliona evra za nabavku vojne opreme, a uslov je da ona bude naručena od turske namenske industrije.\nNABAVKA VOJNE OPREME Turska sa 60 miliona KM jača Oružane snage BiH\nSavet ministara BiH i Vlada Republike Turske sklopili su sporazum o saradnji prema kojem se našoj zemlji donira 200 miliona turskih lira (oko 60 miliona KM). Sredstva će se koristiti za nabavku vojne opreme, a uslov je da ona bude naručena od turske namenske industrije.\nSporazum BiH i Turske o donaciji 30 miliona evra za vojnu opremu\nSavet ministara BiH i Vlada Republike Turske sklopili su sporazum o saradnji prema kojem BiH dobija donaciju od 200 miliona turskih lira, oko 30 miliona evra za nabavku vojne opreme, a uslov je da ona bude naručena od turske namenske industrije.\nU sporazumu koji je sada u procesu konsultacija i koji tek treba da potvrdi Parlamentarna skupština BiH stoji da naznačeni deo alociranih sredstava može da bude iskorišćen u narednih pet godina, počevši od datuma obaveštenja koje će Savetu ministara upututi Kabinet vojnog atašea ...


Break Limit dres set, plavi - Idealno.rs\nPočetna / Muška odeća / Muška sportska odeća / Muški dresovi / Break Limit dres set, plavi\nPonuda prodavnice lancast za proizvod Break Limit dres set, plavi. Ispravnost cene i podataka proveri na internet stranici prodavnice.\nMEMORIS dres Set M1310-006 44475\nRICHMORAL futrola za reket za stoni tenis\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Break Limit dres set, plavi i izberi najbolju. Muški dresovi iz kategorije Muška sportska odeća je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Break Limit dres set, plavi i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Break Limit dres set, plavi se mogu razlikovati od onih u internet prodavnici u kojoj obavljaš kupovinu. Break Limit dres set, plavi je dostupan u prodavnici lancast po ceni, koja je navedena pored svakog prodavca u meniju "Prodavnice".\nGarantne uslove za Break Limit dres set, plavi proveri u prodavnici u kojoj nameravaš da obaviš kupovinu. Slika za Break Limit dres set, plavi je simbolična, zato se pre kupovine u prodavnici uveri da je proizvod isti.\nBreak Limit dres set\n- Gornji i donji deo u setu\n- Materijal dresa je elastieni poliester koji je lak za održavanje i ne gubi boju\n- Gornji deo dresa je na V izrez\nDostupne velieine: S, M, L, XL, XXL\nZa kupovinu veaih kolieina kontaktirajte nas putem emaila ( info@lancast.rs ) ili telefonom ( +38160/5045440 )


TotalCar.rs » Novi dizel Kajeni će se u SAD prodavati kao polovnjaci\ndizel, novo, Porsche, SAD\nProblem je što VW grupa još nije dobila zvaničnu dozvolu da počne sa popravkom motora, a nesporazum je nastao zbog spore papirologije. Međutim, dileri su pripremili strategiju koja će im pomoći da u kratkom vremenu „počiste“ lager – „kajne dizeli“ će se prodavati kao polovnjaci! Klaus Celmer, prvi čovek Poršea za Severnu Ameriku, kaže da će „kajeni“ biti poslastica na tržištu i da njihovi kupci znaju da će dobiti kvalitetan i luksuzan automobil po povoljnoj ceni.\nCelmer još nije otkrio za koliko će se „kajen dizel“ prodavati, verovatno da ne bi napravio redove pred prodajnim salonima. Inače, Porše, odnosno Folksvagen, dužan je da ispravi i greške na 10.000 već prodatih „kajena“ sa dizel motorima.


deca tagovani tekstovi\nOctober 2, 2013, Događaji Nema komentara\nDete, Evropa, hleb, igra, knjiga, ljubav, majka, mir, otac, pesma, prijatelj, ptica, radost, sloboda i sunce. Znate li šta je ovo? Petnaest najlepših reči koje je naš čuveni i omiljeni čika Duško (književnik Duško Radović) odabrao za svoj “Rečnik prijateljstva” koji je pripremio povodom održavanja prvog Susreta dece Evrope u Beogradu, 1969. godine. Od tada svake godine početkom oktobra (od 2. do 5.) održava se manifestacija “Radost Evrope” i Beograd postaje dečja evropska prestonica u kojoj “vladaju” Duškove reči.\n“Različiti, ali ipak isti” naziv je projekta koji su realizovali učenici Škole za oštećene sluhom – nagluve iz Beograda u partnerstvu sa školama iz Rumunije i Bugarske. Ovo je samo jedan od osam projekata sa kojima srpski đaci i njihovi profesori ove godine učestvuju na već tradicionalnom Prekograničnom susretu škola koji organizuje Akademija srednjeevropskih škola – Aces.


You are here: Home / Moj stav / Moj stav – Srbi i predsednik\nSrbi su dobili novog predsednika. Ali, koliko mogu da primetim listom su iznenađeni i ogorčeni što im je baš takav zapao, pa meni kao strancu sve izgleda kao da su Srbi novog predsednika na lutriji izvukli, a ne da su za njega glasali na izborima. Sudeći po njihovom razočaranju neko neupućen mogao bi pomisliti da im je novog šefa države pošta greškom poslala ili da je zamenjen kao kofer na aerodromu.\nIako danas svi Srbi tvrde da kao zaslužuju boljeg predsednika, meni se čini da preteruju i da boljeg od ovog nisu mogli ni zamisliti. Štaviše, ubeđen sam da retko koji narod u svetu ima predsednika koji bolje odražava mentalitet i duh svojih građana. To ću vam sada i dokazati:\n– novi srpski predsednik u poslednjih dvadesetak godina nije radio ništa sem što je sedeo i bistrio politiku, i za to od države bio debelo plaćan, što je san i svakog prosečnog Srbina.\n– novi srpski predsednik ne govori tečno nijedan svetski jezik, baš kao i većina Srba.\n– novi srpski predsednik uzeo od je države veliki stan, a potom ga lepo preprodao, baš kao što je učinila i većina njegovih sunarodnika. (Oni kojima se to nije posrećilo, vrlo rado maštaju o tome)\n– novi srpski predsednik se na krv i nož posvađao sa svojim rođenim kumom, što pre ili kasnije uradi svaki Srbin.\n– novi srpski predsednik ima fakultetsku diplomu a da uopšte nije studirao, što je san većine mladih Srba (koji se poslednjih godina mnogima i ostvaruje).\n– novi srpski presednik ima vikendicu u Šumadiji i u njoj peče rakiju, što je opet ideal svakog uspešnog srpskog muškarca.\n– novi srpski predsednik danas priča jedno, a sutra drugo, baš kao i većina Srba.\n– novom srpskom predsedniku uvek je neko drugi kriv, baš kao i većini Srba.\n– novi srpski predsednik štrajkovao je glađu, baš kao i mnogi Srbi.\n– novi srpski predsednik objavio je nekoliko knjiga koje niko nije čitao, baš kao i mnogi Srbi.\n– novi srpski predsednik u poslednjih dvadesetak godina prešao je put od ultranacionaliste do zakletog evropejca, baš kao i većina ostalih Srba.\n– novi srpski predsednik okružio se gorima od sebe koji ga bezuslovno slušaju, što je opet ideal svakog uspešnog srpskog muškarca.\n– novi srpski predsednik pojma nema šta će na novom radnom mestu da radi, baš kao i svaki drugi Srbin kad se zaposli!\nPa sad recite, jesu li Srbi boljeg predsednika mogli i da zamisle!


Početak/Društvo/252 sadniće biće posađene na teritorijama opština Pantelej i Palilula u Nišu\nNa teritorijima opština Pantelej i Palilula u Nišu, planirana je sadnja drvoreda, linijskog zelenila i dve manje zelene parkovske površine, najavila je Ana Radovanovići iz KLER-a.\nRadovanović je kazala da cilj projekta jeste da doprinese rešavanju dugogodišnjih problema prekomernog zagađenja vazduha na teritoriji grada Niša. Prva predviđena lokacije je Opština Pantelej, tačnije novo naselje na kom je naseljeno mladim porodicama sa decom. Druga lokacija na kojoj je planirano pošumljavanje je ulica Mokranjčeva, tačnije novoformirano naselje, opština Palilula.\nPlanirana je sadnja drvoreda, linijskog zelenila i dve manje zelene parkovske površine , ističe Radovanović. Na ovim područjima biće posađeno ukupno 252 sadnice, a projekat je odobren za sufinansiranje od Ministarstva životne sredine, a lokacije za ozelenjavanje odabrane su na osnovu potreba i glasova stanovništva.\ndrveće Palilula Pantelej sadnice zelenilo


Marina Tucaković biće sahranjena kad se Futa oporavi od korone\nOna je poslednje dane provela u KBC Dragiša Mišović, gde je prebačena nakon što joj je u utorak, 14. septembra, pozlilo, kad je stavljena na respirator, a bila je pozitivna na korona virus.\nKako se saznaje, Marinina poslednja želja bila je da bude sahranjena pored svog sina Miloša na Novom groblju, a ne u Aleji zaslužnih građana. Ipak, datum sahrane se odlaže kako bi Aleksandar Radulović Futa, najveća ljubav čuvene Marine, prisustvovao njenom ispraćaju na večni počinak.\nNaime, Futa je zaražen virusom korona, i trenutno se nalazi u samoizolaciji u svom stanu na Vračaru. Kako se dalje saznaje, sahrana će se najverovatnije održati za sedam dana, kada se Radulović oporavi od korone.


Predrag Strugar, prvootuženi u procesu Kaluđerski Laz, juče je pušten iz pritvora i u daljem postupku braniće se sa slobode, objavili su mediji u Podgorici. Prethodno je, prošle sedmice, predsjednik vijeća specijalizovanog odjeljenja u Bijelom Polju, sudija Vukomir Bošković, donio rješenje o prihvatanju jemstva od 570.280 eura kao garancije da se okrivljeni neće kriti i da će se uredno odazivati pozivu suda.\nU saopštenju Višeg suda navodi se da je dostavljen notarski zapis založne izjave kojom je data saglasnost za zalaganje nepokretnosti u korist države Crne Gore – budžeta Višeg suda u Bijelom Polju. Otac Strugara i brat od strica založili su tri stana i poslovni prostor.\nBranilac Strugara, advokat Goran Rodić, kazao je za Pobjedu da je očekivao da će njegov klijent bitu pušten iz pritvora, jer je porodica ponudila veću sumu kao garanciju.\nRodić očekuje oslobađajuću presudu jer, kako je rekao, dokaza protiv njegovog klijenta nema.\nKomandant jedinice Vojske Jugoslavije Predrag Strugar, srpski državljanin koji je u julu izručen Crnoj Gori, prvi put je 14. septembra iznio odbranu- tri i po godine poslije početka suđenja za zločin u Kaluđerskom Lazu.\nOn je kategorično negirao navode Specijalnog tužilaštva koje ga tereti za ubistvo civila izbjeglih sa Kosova u Crnu Goru. On je tada kazao da se ne osjeća krivim.\nStrugar, kao komandir vojne jedinice, i još sedmorica bivših vojnika Vojske Jugoslavije optuženi su da su 18. aprila 1999. u mjestu Kaluđerski Laz i oko njega, pucali na nenaoružane kosovske civile albanske nacionalnosti i ubili šest osoba. Optužnica je podignuta 31. jula 2008, a suđenje pred Višim sudom u Bijelom Polju počelo je u martu 2009. godine.


KUKIĆ NAJAVIO DA ĆE PARLAMENTU PONUDITI SVOJ TIM?!\npetak, 01 jul 2011 08:25\nSARAJEVO, 1. JULA (SRNA) - Mandatar za novi saziv Savjeta ministara BiH Slavo Kukić, pozivajući se na Zakon o Savjetu ministara BiH, najavio je da će u narednih 35 dana sastaviti svoj tim i ponuditi ga na potvrdu Predstavničkom domu BiH Parlamentarne skupštine BiH.\n''Na političkim partijama je da pokušaju pronaći politički dogovor u formi kompromisa. Pred nama je drugi krug glasanja u parlamentu BiH. Želim da vjerujem da ćemo napokon početi da poštujemo demokratsku praksu'', rekao je Kukić za ''Oslobođenje''.\nOn smatra da u procesu konstituisanja izvršne vlasti u BiH nema potrebe za intervencijom međunarodne zajednice, što je od OHR-a i Savjeta za provođenje mira (PIK) zatraženo iz SDA BiH.\nTročlani Kolegijum Predstavničkog doma Parlamentarne skupštine BiH nije uspio postići saglasnost u vezi sa potvrđivanjem imenovanja Slave Kukića za predsjedavajućeg Savjeta ministara BiH, tako da će konačnu odluku o ovom pitanju u novom krugu glasanja donijeti poslanici.\nKukić je dobio potrebnu prostu većinu glasova u Predstavničkom domu, ali ne i entitetsku poslanika iz Republike Srpske, zbog čega je njegovo imenovanje za predsjedavajućeg Savjeta ministara i bilo upućeno na uslaglašavanje Kolegijumu Doma.\nUkoliko Kukić ne dobije potreban broj glasova, Predsjedništvo BiH dužno je da Parlamentarnoj skupštini BiH dostavi ime novog kandidata za predsjedavajućeg Savjeta ministara BiH. /kraj/ob/sp\nPIO / USVOJEN NACRT ZAKONA\nčetvrtak, 30 jun 2011 16:15\nBANjALUKA, 30. JUNA (SRNA) - Vlada Republike Srpske /RS/ usvojila je danas Nacrt zakona o penzijsko- invalidskom osiguranju RS koji određuje da je uslov za starosnu penziju 65 godina života, a najniža granica sa kojom se može ući u ostvarivanje prava na penziju, uz prethodni uslov, 15 godina staža osiguranja.\nMinistar rada i boračko-invalidske zaštite RS Petar Đokić rekao je novinarima nakon sjednice Vlade da se jedan od važnih uslova za sticanje prava na penziju ostvaruje sa 40 godina staža osiguranja za muškarce, a za žene sa 35 godina staža osiguranja.\nIstičući da je ovo pitanje izazivalo dosta polemika u javnosti i da je razriješeno u konsultaciji sa socijalnim partnerima, Đokić je naveo da nacrt ovog zakona predviđa uvođenje bod-sistema umjesto koeficijenta valorizacije koji postoji sada i na osnovu kojeg se vršio obračun penzija.\nPrema njegovim riječima, pooštreni su uslovi za porodične penzije kada je riječ o godinama života - uvedeno je usklađivanje opšteg boda prema rastu plata, da se uvodi usklađivanje penzija prema polovini zbira stope rasta plata i stope inflacije.\nĐokić je dodao da je izvršeno redefinisanje kategorije najnižih penzija, kao i da se Fond PIO organizuje prema zakonu o sistemu javnih službi, slijedi njegova unutrašnja reorganizacija.\nOn je naveo da su ovim nacrtom definisane i određene obaveze Republike u sistemu penzijsko-invalidskog osiguranja.\n"Nacrtom ovog zakona nisu predviđene garancije za učesnike NOR-a i borce odbrambeno-otadžbinskog rata u smislu garantovanja penzijskog osnova koji je sada na nivu 480 KM. On se sada ne garantuje, nego se izračun tih penzija vrši na osnovu ukupnog broja godina staža, kao što se to obračunava i za sve ostale penzionere u RS", dodao je Đokić.\nOn je istakao da je proširen je krug lica u obaveznom osiguranju na poljoprivrednike, članove privrednih društava, lica koja obavljaju privremene i povremene poslove, rad po ugovoru o djelu, autorski i drugi ugovori.\nMinstar rada i boračko-invalidske zaštite RS naveo je da je, između ostalog, cilj za donošenje ovog zakona da reformom približi domaće zakonodavstvo EU standarima, ali da prije svega prilagodi realnim mogućnostima finansiranja unutar RS.\nĐokić je naglasio da je potreba za ovom reformom sistema PIO neophodna, navodeći da se u RS od 2000. godine do maja 2011. povećao broj penzionera za 57 000, a broj zaposlenih u odnosu na broj onih koji vrše uplatu doprinosa kretao u odnosu plus, minus 10 000.\n"Princip međugeneracijske solidarnosti u ozbiljnoj mjeri je ugrožen i moraju se uvoditi novi modeli da bi se održao sistem PIO, bio stabilan i mogao da u potpunosti garantuje i vrši redovne isplate penzija", naglasio je Đokić.\nPrema njegovim riječima, Vlada je predložila da budu održane ajvne rasprave o ovom Nacrtu zakona u trajanju od 60 dana da bi se dobili što bolji prijedlozi i sugestije za izradu prijedloga ovog zakona.\nUSAGLAŠEN OSNOV ZA PENZIJU\nsreda, 29 jun 2011 15:59\nBANjALUKA, 29. JUNA (SRNA) - Članovi Ekonomsko-socijalnog savjeta Republike Srpske /RS/ na današnjoj vanrednoj sjednici postigli su dogovor da uslov za odlazak u penziju bude 40 godina staža osiguranja, izjavila je predsjednik Savjeta Ranka Mišić.\nOna je novinarima nakon sjednice Savjeta rekla da je neprihvatljiva odrednica o godinama starosti koju treba brisati iz člana 41 Nacrta zakona o penzijskom i invalidskom osiguranju, a kojom se navodi uslov od najmanje 60 godina života osiguranika.\nMišićeva je navela da odrenica ovog člana koja definiše da žena koja navrši 35 godina radnog staža i 60 godina života ima pravo na penziju, takođe je neprihvatljiva i da nema uslovljavanja godinama života.\n"Ukoliko Vlada RS prihvati ovakve zaključke Ekonomsko-socijalnog savjeta, saglasni smo da predloženi akt ide u proceduru uz određene uslove, između ostaloga, da u javnoj raspravi za koju kao predsjednica Savjeta smatram da treba da traje 90 dana, iako smo rekli 60 dana, treba da budu usaglašena i neka bitna pitanja i za poslodavce i za sindikat", kaže Mišićeva.\nOna je navela da je diskutabilan i član 136 koji definiše visinu penzije, jer ne treba vezati iznos penzije za raspoloživa sredstva u Fondu PIO, već Poreska uprava i drugi kontrolni organi treba da kontrolišu uplate.\nMišićeva je navela još jednu primjedbu koja će biti predmet javne rasprave, a to je, da garant isplate penzija bude RS.\nMinistar rada i boračko-invalidske zaštite RS Petar Đokić izjavio je da će Vlada RS danas početi razmatranje ovog zakona u okviru seta zakona koje priprema za narednu sjednicu Narodne skupštine, dodajući da će ići na izmjenu člana 41, dok će za ostala pitanja biti otvorena javna rasprava.\nPrema njegovim riječima, ta javna rasprava će omogućiti da se u zakon unesu ona rješenja koja su sa stanovišta materijalnih i finansijskih prilika RS prihvatljiva i mogu biti provedena.\nĐokić je podsjetio da je opredjeljenje za donošenje ovog zakona u ovoj godini, nakon što je tokom 2009. usvojena Strategija za reformu sisitem PIO, a prije toga je izvršena detaljna analiza stanja u tom sistemu.\nOn je istakao da je od juna 2000. godine, zaključno sa majem ove godine, broj penzionera porastao sa 185 000 na 229 000, dok je u tom periodu broj zaposlenih oscilirao plus-minus 10 000, tako da princip međugeneracijske solidarnosti na kojem počiva sistem PIO RS ne može koristiti kao jedini.\nPredstavnik Unije udruženja poslodavaca RS Nebojša Ristić naglasio je da je nakon usvajanja ovog zakona nepohodno izvršiti izmjene i drugih srodnih, dodajući da su stvari koje sada nisu usaglašene, ostavljene da budu razmotrene tokom javne rasprave.\nOn je istakao da je i prije ovog sastanka postojao usaglašen stav sindikata i poslodavaca o članu 41 koji je regulisao osnov za penziju.\nREDSJEDNIK REPUBLIKE DANAS SA TOTOM I BOCAN HARČENKOM\nponedeljak, 27 jun 2011 08:04\nBANjALUKA, 27. JUNA /SRNA/ - Predsjednik Republike Srpske /RS/ Milorad Dodik primiće danas u Banjaluci u odvojenom posjetama mađarskog i ruskog ambasadora u BiH Lasla Tota i Aleksandra Bocan Harčenka.\nU saopštenju iz kabineta predsjednika Republike navodi se da je sastanak sa mađarskim diplomatom zakazan za 10.00 časova, a sa ambasadorom Rusije u 12.00 časova u Palati Republike u Banjaluci.\nNakon sastanka predviđena su saopštenja za javnost. /kraj/nb\nMUN: NISAM TRAŽIO POVLAČENJE DODIKA\npetak, 24 jun 2011 15:52\nSREBRENICA, 24. JUNA (SRNA) - Američki ambasador u BiH Patrik Mun demantovao je danas pisanje pojedinih medija i portala da je od predsjedavajućeg Predsjedništva BiH Nebojše Radmanovića tražio da se predsjednik Republike Srpske Milorad Dodik do kraja godine povuče iz političkog života.\n"Nikada i nigdje nisam tako nešto tražio i rekao", rekao je danas Mun Srni u Srebrenici.\nMun je razgovarao sa predsjednikom Skupštine opštine Srebrenica Radomirom Pavlovićem i zamjenikom načelnika Ćamilom Durakovićem o pripremama za obilježavanje godišnjica stradanja srebreničkih Bošnjaka 11. jula u Potočarima i srebreničkih Srba 12. jula u Bratuncu.\n"Srebrenica je zajednica koja je čvrst partner SAD i drago mi je da svi nadležni organi ovdje i širom zemlje rade na tome da ove ceremonije proteknu mirno", naglasio je Mun.\nOn je istakao da američka Ambasada radi na promovisanju otvaranja novih radnih mjesta u ovoj sredini, jer su to najvažnije potrebe pripadnika oba naroda koji žive na ovom području.\nDuraković kaže da je ambasador upoznat o ekonomskim i problemu nezaposlenosti u opštini, što dovodi do toga da se njeni stanovnici iseljavaju umjesto da se vraćaju da žive na ovom području, te izrazio ogorčenost što je bosansko-američka kompanija "Air Aba" zatvorila odjeljenje u Srebrenici ostavivši bez posla sedam radnika, i ne obavijestivši opštinu o svom odlasku.\n"Upoznali smo ambasadora i o firmama koje pozitivno posluju i daju doprinos razvoju lokalne zajednice, kao što su Cimos, fabrika za pocinčavanje i Hladnjača u Potočarima", dodao je Duraković.\nPavlović je rekao da je na sastanku bilo riječi o pokretanju dijaloga o najosjetljivijim temama iz bliske prošlosti između predstavnika Srba i Bošnjaka i članova porodica nastradalih radi dolaska do istine, rješavanja problema, sticanja povjerenja i prevazilaženja mržnje.\n"Nadam se da ćemo imati američku podršku u tim nastojanjima i da će taj dijalog doprinijeti poboljšanju međunacionalnih odnosa i suživotu u ovoj sredini", naglasio je Pavlović.\nMostarski "Dnevni list" juče je, pozivajući se na izvor blizak američkoj Ambasadi, objavio da je Mun na nedavnom sastanku sa Radmanovićem poručio da se Dodik mora povući do kraja godine.


Vaterpolisti dočekuju Vojvodinu u Kupu Srbije - Moja Crvena Zvezda\nod Vladimir nov 5, 2019 056\nVaterpolisti Crvene zvezde u sredu 6. novembra započinju takmičenje u okviru nacionalnog Kupa Srbije. Prethodne sezone naši vaterpolisti nisu imali previše uspeha u ovom takmičenju pošto su u okviru četvrtfinala neočekivano poraženi od kragujevačkog Radničkog, a u aktuelnoj sezoni u borbi za plasman na fajnal-for puleni trenera Igora Milanovića za protivnike imaju ekipu novosadske Vojvodine.\nNovosadski crveno-beli su do ove faze takmičenja morali da dođu preko meča osmine finala u kojem su teškom mukom na svom bazenu u Novom Sadu savladali beogradski Stari grad rezultatom 10:9. Novosađani se trenutno takmiče u okviru regionalne A2 lige u kojoj su u prethodnih osam susreta ostvarili pet pobeda i tri poraza pa sa 15 osvojenih bodova trenutno drže petu poziciju i daleko su od borbe za plasman u regionalnu vaterpolo elitu.\nSa druge strane vaterpolisti Crvene zvezde u A1 ligi imaju skor od tri pobede, isto toliko poraza i jedan remi, pa sa deset osvojenih bodova i dalje mogu da se nadaju plasmanu u završnicu regionalnog takmičenja pošto trenutno četvrtoplasirana ekipa splitskog Jadrana ima samo dva boda više.\nU istoriji duela beogradskih i novosadskih crveno-belih, naša ekipa je daleko uspešnija. Interesantan je podatak da je Crvena zvezda u nizu od 16 mečeva bez poraza u duelima sa Novosađanima. Vojvodina je poslednji put savladala Crvenu zvezdu u sezoni 2011/12. Marta 2012. godine Vojvodina je u Beogradu slavila rezultatom 10:5.\nIz svega navedenog jasno je da su naši vaterpolisti apsolutni favoriti i da bi sve izuzev ubedljive pobede bilo ravno senzaciji.\n– Kup Srbije u vaterpolu:\n– Parovi četvrtfinala Kupa Srbije za vaterpoliste:\nPartizan : Novi Beograd 11. april\nŠabac : Banjica\nKVK Radnički Kragujevac : Nais


Predstavnici SEC-a uspešno prošli obuku za omladinske lidere/ke – Somborski edukativni centar\nU periodu od novembra, 2015. do kraja jula, 2016. godine realizovana je obuka za omladinske lidere/ke koju je organizovala Nacionalna asocijacija praktičara/ki omladinskog rada (NAPOR).\nObuka se sastojala od pet modula koji su obuhvatali različite oblasti kao što su omladinski rad, komunikacija, diskriminacija, projektni ciklus i informisanje mladih i od prakse koja je podrazumevala realizovanje 25 aktivnosti/radionica sa mladima na temu povećanja zapošljivosti, a koju su polaznici/ce sprovodili u svojim lokalnim zajednicama.\nPredstavnici Somborskog edukativnog centra na obuci bili su Petar Kecman i Ivana Damjanović, koji su svoju praksu realizovali sa grupom od 17-oro mladih od 15 do 22 godine koju su činili i mladi sa smetnjama u razvoju.\nNaziv serijala aktivnosti i radionica koje su održali “Mlad se snađi, posao pronađi!” imao je za cilj osnaživanje mladih i sticanje znanja i veština koje će im pomoći da budu konkurentniji na tržištu rada, kao i kvalitetno provođenje slobodnog vremena.\nProjekat „Bez muke nema nauke, bez NAPOR-nih koraka kvalitetu pomaka! – dopunjeno izdanje“ sprovodi NAPOR, a finansira Ministarstvo omladine i sporta Republike Srbije.


Ambasador Janković učestvovao na Međunarodnoj konferenciji „Partnerstvo koje znači - 10 godina i nakon"\nDatum objave: 12.07.2019 16:11 | Autor: MVP\nDržavni sekretar Ministarstva vanjskih poslova ambasador Zoran Janković učestvovao je danas na Međunarodnoj konferenciji ,,Partnerstvo koje znači - 10 godina i nakon", koja je održana u Batumiju, Gruzija.\nOvogodišnja konferencija, koja je okupila brojne evropske zvaničnike, ministre vanjskih i evropskih poslova, predstavnike akademske zajednice, nevladinog sektora i poslovnih udruženja iz Evrope i šire međunarodne zajednice, bila je posvećena obilježavanju 10 godina od pokretanja inicijative Istočno partnerstvo između Evropske unije i šest partnerskih zemalja Istočne Evrope (Jermenija, Azerbejdžan, Belorusija, Gruzija, Moldavija i Ukrajina).\nAmbasador Janković je učestvovao na panel diskusiji pod nazivom: ,,Priča o dva regiona - Zapadni Balkan se susrijeće s Istočnim partnerstvom", te je u izlaganju predstavio rezultate aktivnosti Crne Gore u procesu evropske integracije i ukazao na značaj regionalnih inicijativa i saradnje između država Zapadnog Balkana, naročito u okviru Berlinskog procesa. Na panelu je naglašeno da oba regiona dijele slične izazove na evropskom putu, ali da se kroz projektno - orijentisanu saradnju može obezbijediti konkretan iskorak u procesu usvajanja evropskih standarda i vrijednosti.\nTokom dvodnevnog programa održane su brojne panel diskusije na kojima su razmijenjena mišljenja o procesima demokratske transformacije zemalja učesnica, regionalnoj stabilnosti i bezbjednosti, ali i konkretnim projektima u oblasti saobraćaja, energije i digitalne povezanosti koji imaju za cilj dublju ekonomsku i trgovinsku integraciju ovih zemalja s EU. Na Konferenciji je konstatovano da je u proteklom desetogodišnjem periodu uspostavljen sveobuhvatni multilateralni format za promovisanje regionalne saradnje orijentisane na rezultate i ostvarivanje napretka u reformskim procesima.\nNa marginama Konferencije, ambasador Janković je imao odvojene bilateralne sastanke sa zamjenikom ministra vanjskih poslova Gruzije Lašom Darsaliom i predsjednicama parlamentarnih odbora za međunarodne poslove i evropske integracije, Sofi Katsarovom i Tamar Khulordavom. Sagovornici su ocijenili da su odnosi dvije države dobri i prijateljski, te da je u narednom periodu potrebno raditi na intenziviranju političkog dijaloga na visokom i najvišem nivou. Iskazali su spremnost za organizovanje bilateralnih političkih konsultacija na kojima će se detaljnije razgovarati o mogućnostima produbljivanja saradnje na bilateralnom i multilateralnom planu, s posebnim fokusom na razmjenu iskustava i znanja iz evropskih i evroatlantskih integracionih procesa.“


Mega želi majstoricu - BIGportal.ba\n“Ponoviću neke bazične stvari, ali koje su opet jako bitne za predstojeću utakmicu, kao što su bile i za prethodnu. Intenzitet kontakta, ne samo u odbrani, već i u napadu, mora da bude na najvišem mogućem nivou. Mi smo juče u pojedinim trenucima kada smo i uspeli da napravimo uspešnu odbranu, padali na osnovnim stvarima kao što su skokovi u napadu i sa tih 10 kojih su imali u prvoj četvrtini, utakmica je otišla u pogrešnom smeru za nas. Kontakt, obavezna kontrola skoka i da u svakom trenutku što se tiče napada, da znamo šta hoćemo i da ne uđemo u ritam Zvezde, jer to onda neće biti dobro po našu ekipu. U svakom slučaju, trebamo da izvučemo pouke iz prethodne utakmice i da se pokažemo u boljem svetlu, pre svega, energetski da izgledamo bolje, izjavio je Vladimir Jovanović.\nCrvena zvezda vodi u finalnoj seriji sa 1-0. Finalna serija se igra na dve pobede, a ukoliko Mega izbori trijumf u petak, majstorica će biti na programu već u nedelju 13. juna od 20:30 časova u hali Aleksandar Nikolić.\nKapiten Mege Milenko Tepić je istakao da je osnovna stvar da igrači mege budu čvršći u kontaktu i bolji u zagrađivanju:\n“Očekuje nas druga utakmica finalne serije. U prvoj nismo dobro odreagovali od samog početka utakmice, gde je Zvezda nametnula svoj ritam i tu se jasno videlo da su cele godine igrali jake utakmice u Evroligi. Na svakoj posedu, na svakom skoku u napadu su bili brži, odlučniji i agresivniji od nas i to je od samog starta napravilo veliku razliku na njihovu stranu. Nismo sebe doveli u situaciju da možemo da igramo smislene i organizovane napade, dok su sa druge strane oni izgradili samopouzdanje skokovima u napadu i pretvorili ih u dosta pogođenih šuteva za tri poena. Verujem da će u petak igrati isto ili vrlo slično kao u prvoj utakmici, a naša prva i osnovna stvar je da im odgovorimo na pravi način, da budemo čvršći u kontaktu, bolji u zagrađivanju, da ne gubimo glavu i da ulazimo u napade sa jasnom idejom i ciljem kako da dođemo do poena. Ukoliko uspemo u tome, možemo da očekujemo drugačiju utakmicu u odnosu na prvu. Moramo da napravimo veliki iskorak u mentalnom pristupu utakmici i čvrstini sa kojom ćemo se sigurno suočiti, moramo da toga budemo svesni, da prvo to ispravimo pa ćemo da vidimo za dalje, izjavio je Tepić.


Zaharova otkrila ko se još nasmejao Trampu u UN - 25.09.2018, Sputnik Srbija\nZvanična predstavnica Ministarstva inostranih poslova Rusije Marija Zaharova je na svom nalogu na Fejsbuku prokomentarisala govor predsednika SAD Donalda... 25.09.2018, Sputnik Srbija\n21:05 25.09.2018 (Osveženo: 22:07 25.09.2018)\nZvanična predstavnica Ministarstva inostranih poslova Rusije Marija Zaharova je na svom nalogu na Fejsbuku prokomentarisala govor predsednika SAD Donalda Trampa na sednici 73. Generalne skupštine UN.\n„Izgleda da je odlučio da ne pominje Rusiju bez potrebe. Samo je rekao da Nemačka treba hitno da se preorijentiše na druge energetske mogućnosti ili će zavisiti od Rusije. Na ove reči se nasmejala nemačka delegacija“, napisala je Zaharova.\nOna je navela da su Trampoim govorom dominirale dve teme — potreba zaštite sopstvenog suvereniteta, kao i bezalternativnost borbe za sopstvene interese. Zaharova je naglasila da se to ne odnosi samo na SAD, već i sve ostale država sveta.\nPodsetimo, početak govora predsednik SAD Donalda Trampa u Generalnoj skupštini UN obeležio je smeh prisutnih.


Federacija BiH blokirala zakon o akcizama: Aranžman sa MMF-om ugrožen\nPredstavnici Federacije BiH blokirali su usvajanje zakona o akcizama na današnjoj sjednici Upravnog odbora UIO BiH i samim tim blokirali cijeli proces usvajanja zakona kao jedne od prethodnih mjera na koje se BiH dodatnim pismom namjere obavezala prema MMF-u, izjavio je ministar finansija Republike Srpske Zoran Tegeltija.\nOn je pojasnio da predstavnici FBiH imaju primjedbe na zakon o uplatama na jedinstevni račun sredstava. "Na sjednici danas nije bilo saglasnosti. Možemo reći da se, nažalost, nalazimo u jednoj potpunoj blokadi.\nDo sada nije bilo problema kako da izgleda zakon o akcizama BiH. Veoma žalosna situacija i zato možemo reći da je aranžman sa MMF sasvim sigurno blokiran", istakao je Tegeltija za Radio Republike Srpske.\nOn je podsjetio je da je dodatnim pismom namjere MMF-u definisano prethodno usvajanje zakona o akcizama u BiH, kojim je trebalo da se definiše plaćanje dodatnih sredstava za izgradnju autoputeva i puteva u Srpskoj i Federaciji.\nU skladu sa tim pripremljen je zakon o akcizama i dva prateća zakona, koji su trebali da budu usvojeni danas na sjednici Upravnog odbora UIO BiH i upućeni Savjetu ministara BiH na usvajanje


SEEbiz.eu / HR / Mihajlović: U 2019. novih pet milijardi evra investicija\nZorana Mihajlović Vlada Srbije investicije\nDatum objave: 31.10.2018. - 11:41:32\nMihajlović je za Prvu rekla da se ove godine završava Koridor 10, te da se „pušta" deo Koridora 11.\n„Iduće godine krećemo u novi investicioni ciklus. Izgradnja auto-puta Preljina-Požega kreće 1. marta, to je projekat vredan blizu pola milijarde evra, modernizacija pruge između Novog Sada i Subotica je projekat vredan oko milijardu evra. Krajem godine, nadamo se da počinjemo i izgradnju Moravskog koridora, za koji je procenjena vrednost izgradnje oko 800 miliona evra. Pored toga, u regionalne pruge ulažemo oko pola milijarde evra, uključujući i rekonstrukciju i modernizaciju pruge Niš-Dimitrovgrad", rekla je Mihajlović.\nOna je precizirala da, kad govori o početku novog investicionog ciklusa, govori o početku radova, ne o potpisivanju ugovora i početku izrade projektno-tehničke dokumentacije.\nPored ovih projekata, u 2019. će se, prema njenim rečima, raditi i projektno-tehnička dokumentacija za oba kraka auto-puta Beograd-Sarajevo i od Kuzmina do Sremske Rače i od Požege do Kotromana.\n„Novi investicioni ciklus važan je zamajac za naše građevinarstvo, ali i za povezivanje Srbije sa regionom. Nama se poslednjih godina tranzitni saobraćaj već polako vraća, ali ćemo ovim projektima postati i nezaobilazna tranzitna ruta u ovom delu Evrope", dodala je Mihajlović.


SAD: Sankcije za tri bugarska biznismena i njihove kompanije\nTanjug 2. juna 2021. 18:24\nVAŠINGTON – SAD su danas uvele sankcije za tri državljana Bugarske i 64 firme kojima oni upravljaju, optužujući ih za duboku umešanost u korupciju u ovoj zemlji.\nU saopštenju Ministarstva finansija navodi se da se sankcije uvode za biznismena Vasila Kroumova Božkova, zbog planova da omogući kanale ruskim vlastima za uticaj na bugarsku vladu, prenosi Rojters.\nSankcije su uvedene i za Deljana Slavčeva Peevskog, bivšeg člana parlamenta i Ilka Dimitrova Željazkova, bivšeg vladinog zvaničnika, i 64 kompanije koje su u vlasništvu ili pod kontrolom ove trojice.\n„Korupcija građanima ne samo da uskraćuje resurse, već može ugroziti institucije čiji je cilj da ih zaštite. Ovim sankcijama pokazujemo da smo posvećeni borbi protiv korupcije ma gde ona bila“, poručuila je Andrea Gacki, direktorka Kancelarije za kontrolu stranih sredstava u američkom Ministarstvu finansija.\nSankcije Ministarstva finansija blokiraju pristup pojedincima i kompanijama sa crnih lista američkom finansijskom sistemu, zamrzavajući njihovu imovinu u SAD i zabranjujući Amerikancima da posluju sa njima.


Neprimereno izveštavanje o trans-rodnim osobama - Ozonpress :: internet portal\nTag: izveštavanje, neprimereno, trans-rodni\nVećina štampanih medija u Srbiji o trans rodnim osobama izveštava u skladu sa profesionalnim standardima, ali nisu zanemarljivi ni primeri senzacionalizma i neprimerenog, uvredljivog pisanja, rezultat je danas predstavljene analize izveštavanja dnevnih novina i nedeljnika u Srbiji koje su sprovele nevladine organizacije Praxis i Gayren u saradnji sa medijskom dokumentacijom Ebart.\nAnalizirano je 200 tekstova pisanih od 15. maja do 15 novembra 2015. godine u 10 dnevnih novina i pet nedeljnika. Među dnevnim novinama najviše tekstova sa pozitivnom konotacijom objavio je list Danas, u listu Informer 47 odsto tekstova bilo je sa negativnim kontekstom, dok su Blic i Alo uglavnom neutralno izveštavali.\nMeđu nedeljnicima Novi magazin imao je najviše pozitivnih tekstova, Pečat prednjači po broju negativnih i neprimerenih objava, dok je NIN neutralan u svom pisanju.\nOd ukupno 200 analiziranih tekstova 67 je imalo neutralan kontekst, 22 odsto negativan, a 10 odsto pozitivan kontekst, navela je predstavnica Ebarta Danica Balaban.\nZbog formulacija poput „pošast pederastije“ list Pečat dobio je i opomenu Saveta za štampu, ali to nije ništa promenilo u pisanju ovog nedeljnika, navela je Balaban.\nU tekstovima štampanih medija u Srbiji prisutna je neprimerena terminologija, poput „trandža“ ili „nit’ muško, nit’ žensko“.\nČak i ako nisu negativno intonirani tekstovi koji se u srpskoj štampi objavljuju o trans rodnim osobama često odišu senzacionalizmom, a to smeta i samim trans osobama.\n– Kada čitam te tekstove izgleda mi kao da pišu o životinjama u zoološkom vrtu – kazao je aktivist/kinja i trans osoba Saša.\nSa takvim stavom se složila se Nataša, koja smatra da senzacionalistički tekstovi „dehumanizuju“ trans osobe.\nKoordinator/ka organizacije Gayten LGBT Milan Đurić ukazao je na to da mediji imaju veliku ulogu u stavu koji će društvo izgraditi prema trans osobama i da su upravo oni ti koji treba da promovišu empatiju i bore se protiv stereotipa.\nIzvor: RTV Vojvodina / Medija centar\nDržava će izaći iz medija u toku ove godine\nГерељ Гујомир 26/02/2016 u 14:08 Odgovorite\nОстадоше жене без мушкараца\nNove cisterne u JKP "Komunalac"


Von der Leyen: Poštovanje ljudskih prava razlikuje Kinu od EU-a - Akta.ba\n16.06.2021. 10:26 / Izvor: Agencije\nEvidencija o poštovanju ljudskih prava od strane Kine glavno je pitanje na osnovu kojeg se ona razlikuje od Evropske unije i čini je sistemskim rivalom evropskom bloku, izjavila je u utorak predsjednica Evropske komisije Ursula von der Leyen.\n"Mi smo jaki ekonomski konkurenti, to se ne dovodi u pitanje i zato su nam potrebni alati", rekla je ona na konferenciji za novinare u Briselu, nakon razgovora s američkim predsjednikom Joeom Bidenom, prenosi Tanjug, pozivajući se na Reuters.\nPrema njenim riječima, Evropi su potrebni alati za sigurnost na digitalnom tržištu – naprimjer 5G set alata, ali također i strane direktne investicije, screening investicije, kako bi se osigurala ravnopravna utakmica.\n"Što se tiče samog sistema, ljudska prava i ljudsko dostojanstvo… to je glavno pitanje koje nas jasno dijeli", dodala je Von der Leyen.\nBorba protiv klimatskih promjena - Izvršna vlast EU za veliku reviziju zakona


Vesti online / Vesti / Srbija / Srbija sada ima na papiru: Pitanje Kosova nije rešeno\nSrbija sada ima na papiru: Pitanje Kosova nije rešeno\n"Što se tiče Briselskog dijaloga, ne verujem da će biti bilo kakvog rešenja, jer ni Priština ni Srbija, a ni međunarodna zajednica, ne podržavaju ideju razgraničenja. Imali smo mnogo galame, a malo koraka koji nam pokazuju da se nešto menja", kaže za Sptunjik dr Dušan Proroković sa Instituta za međunarodnu politiku i privredu.\n* Saudijska Arabija: Opasna ideja o razmeni teritorija između Beograda i Prištine!\n* Vučić: Ne mogu da promenim volju naroda (VIDEO)\n* Dačić: Priština ne shvata situaciju u kojoj se nalazi\n- Sve bih ja ovde obrnuto radio od našeg pritiska na međunarodne organizacije preko pozivanja na razne međunarodne dokumente. Neshvatljivo je da naši državni zvaničnici govore kako mi imamo neku usmenu saglasnost NATO-a da prištinske snage ne smeju da dolaze na sever Kosova. Pa isto tako je Džordž Buš Stariji obećao Gorbačovu da neće biti primljene baltičke zemlje u Alijansu, pa su ih primili. Ne postoji u politici usmena saglasnost niti obećanje. Moramo da menjamo našu poziciju na preciznim, jasno definisanim ugovorima, sporazumima i deklaracijama koje mora da donosi skupština - smatra Proroković i dodaje:\n- Dejvid Makalister je hitno došao u Beograd čisto da ispipa puls predsedniku Vučiću posle sastanka sa Vladimirom Putinom, da vidi o čemu se to razgovaralo u Kremlju i kakvi su novi momenti vezani za Kosovo.\nMakalisterova rola - ubediti Merkelovu u razgraničenje\n- Angela Merkel polazi od ideje da Beograd treba da prizna Kosovo, a posle da radi sa granicama šta hoće. Kolege sa Zapada nisu sigurne da li će Rusija staviti veto na prijem Kosova u UN, jer Moskva to može da uradi štiteći svoje interese i ne obazirući se na to šta radi vlada u Beogradu. Ceo ovaj proces je ušao u novu fazu zato što je Zapadu neophodno da takozvana Republika Kosovo postane članica UN. Tačijev manevarski prostor je uzak, vezao se za tu ideju i sad od nje ne sme da odustane, jer će u u suprotnom završiti političku karijeru - kaže analitičar.\n- Razgraničenje je mrtav predlog, ali je dobro da je taj pojam ušao u poslednji dokument Evropskog parlamenta i mi možemo da kažemo: "Evo, ovo je dokaz da pitanje Kosova nije zatvoreno" i da pokušamo negde u narednim godinama da vratimo tu stvar na početak - zaključuje Dušan Proroković.


Kosovo i SAD potpisali Sporazum o podsticajima za investiranje - Radio Kontakt Plus\n19:22, 31.12.2020Izvor: Radio Kontakt Plus\nKosovski premijer Avdulah Hoti i američki ambasador u Prištini Filip Kosnet, potpisali su novi Sporazum o podsticajima za investiranje (SPI), koji omogućava Američkoj međunarodnoj razvojnoj finansijskoj korporaciji (DFC) i američkoj razvojnoj banci, slanje čitavog niza finansijskih proizvoda na Kosovo.\n„Drago nam je što DFC uspostavlja SPI između Kosova i SAD, što učvršćuje američku posvećenost proširenju finansijskih alata dostupnih za razvoj kosovske ekonomije, posebno njenog privatnog sektora“, rekao je zamenik potpredsednika DFC-a Džon Jovanović.\nDodao je, da vidi veliki potencijal DFC-a za pomoć u mobilizaciji investicija koje podržavaju razvoj i stvaraju radna mesta za građane Kosova.\nAmerički zakon nalaže bilo kojoj zemlji, uključujući Kosovo, da sklopi SPI sa SAD kako bi DFC obezbedio čitav asortiman njegovih finansijskih proizvoda, koji uključuje finansiranje duga, kapitalne investicije, osiguranje od političkog rizika i grantove za tehničku pomoć.\nDanašnje potpisivanje usledilo je nakon poseta Kosovu, u septembru mesecu, izvršnog direktora DFC-a Adama Bolera.\nTokom te posete, Boler je potpisao zajedničku izjavu sa kosovskim premijerom Avdulahom Hotijem, u cilju fokusiranja DFC-ovih investicija na Kosovu ka jačanju transportne infrastrukture, energije i tehnologije.


Vlada FBiH nastavlja s podrškom razvoju poduzetničke infrastrukture - Akta.ba\nU ovoj informaciji navedeno je da je vidljivo da je poduzetnička infrastruktura u FBiH još nedovoljno razvijena, ali je u posljednje vrijeme prisutan pomak, posebno u razvoju poduzetničkih zona.\n21.02.2020. 08:35 / Izvor: Akta.ba\nFederalna vlada upoznala se s informacijom Federalnog ministarstva razvoja, poduzetništva i obrta o stanju poduzetničke infrastrukture u Federaciji BiH i zadužila ga da, zajedno s ostalim nositeljima programiranja razvoja male privrede u FBiH, prema Zakonu o poticanju razvoja male privrede u FBiH i dokumentu "Zajedničke socio-ekonomske reforme za period 2019.- 2022. godina", prati stanje u oblasti poduzetničke infrastrukture te nastavi podršku razvoju poduzetničke infrastrukture.\nTakođer, ovo federalno ministarstvo zaduženo je da na osnovu pokazatelja navedenih u ovoj informaciji, kreira odgovarajuće projekte finansijske podrške poduzetničkim zonama i ostalim vidovima poduzetničke infrastrukture, izvijestili su iz Ureda za odnose s javnošću Vlade FBiH.\nU ovoj informaciji navedeno je da je vidljivo da je poduzetnička infrastruktura u FBiH još nedovoljno razvijena, ali je u posljednje vrijeme prisutan pomak, posebno u razvoju poduzetničkih zona i još nekih oblika poduzetničke infrastrukture, kao što su inkubatori i tehnološki parkovi. Također, primjetna je velika zainteresiranost jedinica lokalne samouprave za unaprjeđenje razvoja poslovnih zona uz pomoć Federalnog ministarstva razvoja, poduzetništva i obrta.\nIstaknuto je da su posljedica nedostatka zakonske regulative nejasni pojmovi i definicije, podjela poduzetničkih zona, nepostojanje jedinstvene baze podataka o ovim zonama i ostalim vidovima poduzetničke infrastrukture i sistema prikupljanja podataka o poslovanju privrednih subjekata u zonama.\nDio tih nedostataka će, kako je navedeno, biti anuliran rješavanjem trenutnih problema u funkcioniranju informacionog sistema poslovnih zona, ali ključ za sistemsko uređenje ove oblasti svakako će biti postignut kad bude usvojen zakon koji je u izradi.\nPored toga, za brži i kvalitetniji razvoj poduzetničkih zona neophodna su veća budžetska izdvajanja na svim nivoima, razvijen model upravljanja, njihova bolja promotivna kampanja od strane svih nivoa vlasti itd. Postoje pojedinačni slučajevi pozitivnih primjera na nivou jedinica lokalne samouprave koji imaju dobre prakse upravljanja poduzetničkim zonama, promociju i prezentaciju poduzetničkih zona, ali je evidentna potreba šire strategije i podrške viših nivoa vlasti.\nNaglašeno je i da Federalno ministarstvo razvoja, poduzetništva i obrta planira, putem odgovarajućih projekata, nastaviti pružati finansijsku podršku svim vidovima poduzetničke infrastrukture, uz istovremeno održavanje edukativnih skupova s ciljem jačanja ljudskih kapaciteta na nivou lokalnih zajednica.\nTrenutne aktivnosti ovog ministarstva vezane su za finansijsku podršku svim oblicima poduzetničke infrastrukture, zatim one vezane za izradu informacionog sistema sa web portalom poduzetničkih zona i rad na Zakonu o poduzetničkoj infrastrukturi koji će, prije svega, dati mogućnost potpunog uvida u stvarno stanje u ovoj oblasti i nakon toga omogućiti brži i bolji razvoj poduzetničke infrastrukture u FBiH, navodi se u saopćenju.


Pandemija virusa korona uticala je na pad nataliteta u svetu, pokazala je studija austrijskog demografa Tomasa Sobotke.\nNi u jednoj zemlji sveta, koja je obuhvaćena istraživanjem - 15 članica EU, Švajcarska, SAD, Rusija, Južna Koreja, Tajvan, Norveška i Ukrajina - devet meseci posle početka pandemije nije došlo do povećanja nataliteta.\nU Španiji pad broj novorođenih iznosi 20%\nŠtaviše, vidljiv je i jasan pad broja novorođenih, koji u Španiji, na primer, iznosi 20 odsto. Najveći pad nataliteta zabeležen je u državama u kojima je prvi talas pandemije izazvao visoke stope infekcije i veliki broj smrtnih slučajeva, kao što su Španija i Italija. U Italiji je natalitet opao za osam odsto.\nUpadljiva je i situacija u Mađarskoj, gde je došlo do rasta broja rođenja dece do devetog meseca posle početka pandemije, a u novembru je broj stagnirao, da bi u decembru pao za osam odsto, a u januaru za 10 procenata. U Austriji je natalitet opao za 5,5 odsto, što odgovara prosečnom trendu svih analiziranih država.\nmanji broj beba\nkorona i bebe\nda li je korona smanjila broj beba\npao broj beba


Priština se priprema za tranzicionu fazu\nVlada Kosova radi na predlozima zakona čije je usvajanje neophodno za tranzicioni period, koji treba da nastupi pošto se donese odluka o konačnom statusu Kosova.\nPošto u SBUN nije postignut dogovor sa Rusijom oko usvajanja rezolucije o Kosovu, tim pitanjem će se baviti Kontakt grupa. Kada se postigne rešenje predviđeno je da prestane misija Ujedinjenih nacija, a da se nadležnosti prenesu na kosovske institucije, kako ne bi nastao zakonski vakuum. Koordinator vlade za tranziciju Avni Afiri kaže da su zakoni u različitim fazama pripreme:\n“Devetnaest zakona se priprema, neki su već prošli Vladu, neki su u završnoj fazi, te se iz ministarstava moraju prebaciti u kabinet premijera, a zatim da se o njima izjasni Vlada, pa onda Skupština,” kaže Arifi.\nMeđu zakonima koji su u izradi su oni o izborima, o oblasti unutrašnjih poslova, sigurnosti, prava zajednica. Ovi zakoni se uglavnom odnose na oblasti koje su u nadležnosti UNMIK-a. Takođe, za gotovo sve predloge zakona koji su predviđeni planom Martija Ahtisarija do sada bila je zadužena administracija UN.\nIstovremeno, potrebno je promeniti i sve zakone u kojima se spominju UNMIK i specijalni predstavnik UN za Kosovo. Arifi je izjavio da su radne grupe za tranziciju pripremile dokument o tome kakve korake su do sada institucije preduzele.\n“To su osetljiva pitanja. Zakoni koji se budu usvojili u Skupštini Kosova moraju biti u skladu sa međunarodnim standardima,” kaže Arifi.\nIako još uvek nisu poznati detalji nastavka pregovaračkog procesa između Prištine i Beograda, institucije Kosova se pripremaju za period posle statusa. Na osnovu Sveobuhvatnog plana Martija Ahtisarija, koji je podržala kosovska Skupština, u tranzicionom periodu potrebno je usvojiti zakone o izborima, samoupravi, opštinskim razgraničenjima, te izmene Poslovnika o radu Parlamenta sa posebnim osvrtom na prava i interese predstavnika manjinskih zajednica.\nPrethodno je Pregovarački tim Kosova doneo odluku da se u periodu od 120 dana posle odluke o statusu usvoji novi ustav, izborni zakon i državni simboli, u skladu sa Ahtisarijevim planom.


ZDK Za šest dana radari zabilježili 6.448 prekršaja u saobraćaju - Portal 072info\n6. Septembra 2016. Vrijeme objave: 15:58 sati\nUprava policije Ministarstva unutrašnjih poslova Zeničko-dobojskog kantona je u proteklom periodu intenzivirala aktivnosti iz svoje nadležnosti, na kontroli vozača i vozila, te dokumentovanju i sankcionisanju prekršaja iz Zakona o osnovama bezbjednosti saobraćaja na putevima u BiH.\nCilj naznačenih aktivnosti je smanjenje broja saobraćajnih nezgoda i prekršaja u saobraćaju, te postizanje visokog stepena bezbjednosti saobraćaja na području našeg kantona.\nNa osnovu poduzetih aktivnosti, u vremenskom periodu 30.08-04.09.2016. godine, mobilni i stacionarni radarski sistemi instalirani na magistralnim putevima u Zeničko-dobojskom kantonu su evidentirali i zabilježili 6.448 prekršaja prekoračenja dozvoljene brzine.\nNavedene aktivnosti će se nastaviti i u narednom periodu, te će se poduzimati i druge ciljane aktivnosti koje su rezultat određenih analiza i procjena, kako bi se počinioci prekršaja i krivičnih djela u saobraćaju sankcionisali, a time bezbjednost saobraćaja na svim putevima na području Zeničko-dobojskog kantona podigla na veći nivo.


Izvor: B92, 04.Jul.2020, 14:35\nNa red su došli Surdulica i Sokobanja, gde su deca oduševljeno dočekala da uživaju uz animatore, koji su napravili spektakularnu atmosferu a posle se takmiče u sportovima koje obožavaju.\nU Sokobanji je otvaranja za ovaj reon održano na šetalištu u centru, uveče sa animatorima i muzičkim programom uz predivan vatromet.\nOrganizatori su pozvali sve prisutne da se pridržavaju >> Pročitaj celu vest na sajtu B92 << propisanih mera Vlade Srbije, drže distancu i nose zaštitne maske. A sutradan na takmičenjima klince su iznenadili Stefan Birčević, trofejni košarkaš Partizana koji sa seniorskom reprezentacijom Srbije ima tri medalje (Olimpijske igre, Svetsko i Evropsko prvenstvo) i legendarni odbojkaš Vanja Grbić.\nPobedničke ekipe u Sokobanji i Surdulici izborile su plasman na Državno finale, koje će se održati do kraja leta na nekoj od relacija u Srbiji.\nPosle konsultacija sa lokalnim samoupravama, zbog povećanog broja zaraženih virusom korona u tim mestima, odlučeno je da se Sportske Igre odlože do daljnjeg u Majdanpeku, Velikoj Plani, Petrovcu na Mlavi i Požarevcu. Po planu karavan radosti i prijateljstva biće nastavljen u Somboru desetog jula.


SAD ne prihvataju zahtjev WHO: Amerika će svojim građanima davati i treću dozu vakcine - Index.ba\nAdministracija Joea Bidena, predsjednika SAD-a, vjeruje da može dijeliti dodatne treće doze ako ih preporuče domaće zdravstvene vlasti, dok nastavljaju napore u distribuciji vakcina po cijelom svijetu.\nGeneralni direktor WHO-a Tedros Ghebreyesus danas pozvao je na obustavu vakcinacije trećom dozom vakcina bar do kraja septembra, radi jačanja globalne jednakosti i omogućavanja vakcinacije najmanje 10 posto stanovnika u svakoj zemlji.\nSjedinjene Američke Države odbacile su poziv Svjetske zdravstvene organizacije (WHO) za uvođenjem moratorijuma na davanja trećih doza vakcina portiv koronavirusa navodeći da je u pitanju “lažni izbor”, javlja Anadolu Agency (AA).\nGeneralni direktor WHO-a Tedros Ghebreyesus danas pozvao je na obustavu vakcinacije trećom dozom vakcina bar do kraja septembra radi jačanja globalne jednakosti i omogućavanja vakcinacije najmanje 10 posto stanovnika u svakoj zemlji.\n“Da bi se to dogodilo, potrebna nam je saradnja svih, naročito nekolicine zemalja i kompanija koje kontrolišu globalno snabdijevanje vakcinama”, rekao je on u Ženevi.\n“Vjerujemo da možemo učiniti oboje, i ne moramo birati”, rekla je ona i dodala da će SAD imati dovoljno zaliha kako bi bili sigurni ako Uprava za hranu i lijekove (FDA ) preporuči dodatne doze za dio stanovništva, obezbijedi i njih.\nSAD je juče objavio da je distribuisano više od 110 miliona doza vakcina u više od 60 zemalja svijeta, navodeći da je prema podacima UN-a to više od donacija svih drugih zemalja zajedno.\nPrethodni članakIpak ne vjeruju Dodiku i plaše se sankcija zbog Inzkovog zakona: Neznatan broj prijava Tužilaštvu\nNaredni članakVeliki dio Sarajeva od jučer nema vode, radovi još nisu završeni\nKontaktirajte nas: [email protected]dex.ba


Mediji: Junajted očekuje da Pogba ostane - BIGportal.ba\nMediji: Junajted očekuje da Pogba ostane\nJuni 17, 2019 Juni 17, 2019 0115\nUprava i trener Mančester junajteda očekuju da fudbaler Pol Pogba ostane u klubu i u predstojećoj sezoni, preneli su britanski mediji. Kako je naveo Skaj, trener Junajteda Ole Gunar Solšer smatra Pogbu jednim od najvažnijih igrača u svojim planovima u prvoj celoj sezoni na klupi mančesterskog tima. Pogba je u…\nUprava i trener Mančester junajteda očekuju da fudbaler Pol Pogba ostane u klubu i u predstojećoj sezoni, preneli su britanski mediji.\nPogba je u nedelju u Tokiju rekao da je “možda pravo vreme za novi izazov u nekom drugom klubu”.\nSkaj je u aprilu preneo da je uprava Reala uverena da će u letnjem prelaznom roku dovesti dva dobra igrača iz Premijer lige, Edena Azara iz Čelsija i Pogbu iz Mančester junajteda. Azar je prošle nedelje za 130 miliona funti prešao u Real.\nJović: Mnogi ne bi bili ovdje da su na mom mjestu


Gregori Rusović: Orden za decenije u službi dedovine\nBiznismen Gregori Rusović, počasni konzul Srbije u SAD, ponosan na odlikovanje za Dan državnosti. Potvrđuje da je moguće biti veliki Amerikanac i ne manji Srbin. Beograd ima šansu da postane Nju Orleans\nKADA je predsednik Srbije Tomislav Nikolić, na svečanosti za Dan državnosti, čitao Ukaz o dodeli odlikovanja i medalja za zasluge, rekao je između ostalog da su nagrađeni odvažni i uspešni, oni koji se nisu štedeli radeći u korist Srbije. Na spisku se našao i Gregori Rusović, počasni konzul Srbije u Nju Orleansu na jugu SAD. On je odlikovan zlatnom medaljom za izuzetne zasluge u javnim i kulturnim delatnostima i predstavljanju Republike Srbije u Sjedinjenim Američkim Državama.\nMistera Grega domaća javnost malo zna. Treća je generacija počasnih konzula Srbije u Luizijani iz familije Rusović (Kotorana) koji skoro 100 godina rade tamo daleko i za dobro Srbije. Pre Gregorija, počasni konzuli Kraljevine Srbije u Luizijani bio je njegov deda Vasilije, a poratnih Jugoslavija njegov otac, takođe Vasilije.\nZa Amerikance, sugrađane u Nju Orleansu, on je jedan od najuglednijih Amerikanaca na jugu SAD i heroj obnove ovog grada posle uragana Katrin. Operativni je direktor najveće pomorske kompanije grada na Misisipiju Transoceanic Trading and Development Company LCC. Predsedavajući je borda direktora luke Nju Orleans, koja je po veličini i prometu peta u svetu, i od koje živi 160.000 ljudi.\nZa malu srpsku zajednicu u Luizijani on je dokaz da se u Americi može uspeti radom. Njegov primer svedoči i da je moguće biti veliki Amerikanac i ne manji Srbin.\n- Vest iz Beograda da sam nagrađen od predsednika Srbije za zasluge u predstavljanju moje dedovine u Americi najdublje me je dirnula i obradovala. Znate, sve nas koji živimo daleko od zemlje koju osećamo kao svoju, treba ponekad "podsetiti" da ono što mi svojim radom dobrovoljno darujemo zemlji svog porekla neko ceni i poštuje. Naravno da nas to motiviše da nastavimo sa radom i da se trudimo da ubuduće budemo još produktivniji i korisniji. U trenutku kada sam čuo za odlikovanje setio sam se dede i oca i njihovih priča i razloga zašto treba voleti Srbiju i narod iz koga dolazimo. Pomislio sam na sinove Nikolu i Kalana koji će me, ako bog da, naslediti. Medalja me je podsetila i na detalj sa letnjeg boravka u Kotoru, kada su mi sinovi, sišavši sa jahte posle krstarenja po Mediteranu u grad Kotor, rekli: "Tata, osećamo u sebi da gazimo po svojoj zemlji!"\nNaš počasni konzul u Luizijani u žižu javnosti dospeo je u leto 2013, kada je u Nju Orleansu, uz pomoć mnogih, organizovao samit Investment in Serbia. Ispred naše zemlje skupu je prisustvovao tadašnji premijer Ivica Dačić sa grupom privrednika. Sa druge strane stola bili su najodgovorniji ljudi iz energetskog i saobraćajnog sektora ovog dela Amerike, čelnici kompanija Freeport McMoRan Copper & Gold, Chevron, General electric, luke Nju Orleans i menadžeri Transokeanske plovidbe.\n- Freeport McMoRan Copper & Gold već odlično rade u Srbiji i zadovoljni su partenerima iz Bora, a iskreno se nadam da će i iz Chevron i General electric uskoro stići lepe vesti - nastavlja Rusović. - Mi smo nastavili da radimo na dogovorima koje smo postigli 2013. i za ovu godinu planiramo da u Srbiji organizujemo samit o investiranju na kome bismo razgovarali o saradnji u energetskom sektoru i o lučkom biznisu.\nKada je reč o lučkom biznisu, Rusović misli na potencijale Beograda i luke na Savi i Dunavu.\n- Beograd ima sjajnu neiskorišćenu šasnu na svojim rekama - objašnjava naš konzul. - Potrebno je investirati u upravljanje i vođenje, a Beograd lako može da postane velika rečna luka baš kao i Nju Orleans. Beograd i Orleans su slični i ja tu vidim veliku šansu glavnog grada Srbije.\nKako objašnjava Rusović, razvoju glavnog grada Srbije, velika luka mogla bi da donese samo korist.\n- Iskreno me je obradovala vest da se u glavnom gradu priprema projekat „Beograd na vodi“ - veli naš konzul. - Od reke živi Nju Orleans, pa može i srpska prestonica. I mi imamo na reci, na udaljenosti od nekoliko stotina metara, i lučka i pretovarna postrojenja i najelitnije hotele. Tu je ogroman turistički kvart, a na samoj vodi mnogobrojni brodovi. Sve to zajedno donosi pare i dobar život ljudima - zaključuje Rusović.


Ministarstvo pravde SAD ne odobrava online digitalizaciju knjiga\nMinistarstvo pravde SAD ne odobrava online digitalizaciju knjiga – Personal magazin\nAmeričko ministarstvo pravde pozvalo je sud u Njujorku da odbaci sporazum koji bi omogućio kompaniji “Google”, najvećem svetskom veb pretraživaču, da na Internetu objavi, kako je navedeno, milione knjiga. Sporazum…\nAmeričko ministarstvo pravde pozvalo je sud u Njujorku da odbaci sporazum koji bi omogućio kompaniji “Google”, najvećem svetskom veb pretraživaču, da na Internetu objavi, kako je navedeno, milione knjiga.\nSporazum dovodi u pitanje zaštitu autorskih prava, saopštilo je ministarstvo pravde i trebalo bi da bude odbačen u sadašnjoj formi, javio je Bi-Bi-Si.\nSud “treba da odbaci predloženi sporazum u sadašnjoj formi i ohrabri sve strane da nastave pregovore na njegovoj izmeni”, saopštilo je Ministarstvo pravde. Sud u Njujorku trebalo bi da se izjasni o tom pitanju početkom oktobra. (RTV)\nMinistarstvo pravde SAD ne odobrava online digitalizaciju knjiga was last modified: September 21st, 2009 by Redakcija\nDva nova Epson bežična štampača\nPuštanje u rad sistema za automatizovano vođenje stečajeva i elektronsko izveštavanje


20/12/2015 | 10:25\nBruto domaći proizvod zemalja Latinske Amerike će pasti u ovoj godini više nego što se očekivalo, za 0,4 odsto, a dogodine se predviđa rast od tek 0,2 odsto, jer globalna ekonomska situacija ostaje kompleksna, objavila je Ekonomska komisija Ujedinjenih nacija.\nOvaj region je na putu da u 2015. godini registruje najgore ekonomske rezultate za poslednjih šest godina, dok ga u 2016. godini očekuju tek nešto bolje performanse, navela je Ekonomska komisija UN za Latinsku Ameriku i Karibe (ECLAC), a prenosi France presse.\n"Potrebno je obnoviti privredni rast i preokrenuti ciklus smanjenja investicija u kontekstu sporog globalnog oporavka i pada trgovine", izjavila je generalna direktorka te komisije Alicia Barcena.\nU prethodnim prognozama iz oktobra, ECLAC je predviđao pad BDP zemalja Latinske Amerike od 0,3 odsto u 2015. godini i rast od 0,7 odsto u narednoj godini.\nKomisija je, takođe, nagovestila još jednu godinu niskih cena latinoameričkih izvoznih sirovina, navodeći kao razlog neizvesnost u pogledu ekonomskog usporavanja Kine, jednog od ključnih trgovinskih partnera ovog regiona.\nNajteže posledice će, kako se navodi u izveštaju, osetiti Venecuela, koja će se naredne godine suočiti sa 7-procentnim padom BDP, kao i Brazil, koga čeka pad privrede od 2,0 odsto.\nKomisija UN je prepolovila i prognozu rasta privrede Argentine za 2016. godinu, na 0,8 odsto, imajući u vidu činjenicu da je novi predsednik Mauricio Macri pokrenuo sveobuhvatne reforme, uključujući ukidanje deviznih ograničenja, mera koja je podizala vrednost lokalne valute.


26-07-2020 08:37 Svet Planeta\nAmerički dolar bi mogao da nestane kao globalno dominantna valuta, a tržište SAD da doživi kolaps zbog rastućeg državnog duga, ocenio je Žu Min, bivši visoki funkcioner Međunarodnog monetarnog fonda (MMF).\nKongres trenutno razmatra novu rundu pomoći koja će koštati najmanje 1.000 milijardi dolara, a do sada je već odobreno 2.000 milijardi.\n„Zabrinutost nije samo u tome da li će dolar imati akumulirani pad od 30 odsto u budućnosti, već da li će se dogoditi iznenadna eksplozija gubitka poverenja u američku valutu, koja bi dovela do kolapsa njenog tržišta“, rekao je Žu za „Saut čajna morning post“.\nOn je dodao da su sada kompanije mnogo ranjivije nego tokom svetske ekonomske krize 2008. godine, jer su niske kamate dramatično povećale obim njihovog zaduživanja.\n„Dakle, pitanje da li će biti finansijske krize zavisi od toga da li će velike kompanije otići u bankrot i da li će doći do skoka njihove zaduženosti, što bi moglo dovesti do državne krize“, rekao je Žu.\nAmerički ekspert za ekonomiju i finansije Alasder Makleod izjavio je da bi do kraja 2020. godine kupovna moć dolara mogla biti u potpunosti uništena, a u tom slučaju bi cene zlata i srebra dostigle neverovatne vrednosti, prenosi portal „USA vočdog“.\nPrema rečima Makleoda, nadvija se bankarska kriza koja bi se mogla manifestovati već za mesec dana. Velika je verovatnoća da će tržište akcija i državnih obveznica, uključujući i američki dolar, izgubiti vrednost.\n„To će biti istorijska lekcija. Sve može nestati preko noći. Ako valuta na kojoj je sve zasnovano propadne, propašće i druge aktive“, upozorio je on.\nI velike svetske sile ubrzano kupuju zlato. Turska je u januaru na svetskom tržištu kupila 16,2 tone ovog plemenitog metala, a Rusija 8,17 tona, objavio je Svetski savet za zlato.\nKako je početkom godine preneo ruski list Izvestija, te dve države su u januaru bile rekorderi po kupovinama zlata. Rusija je u januaru kupila za 30% više zlata nego godinu dana ranije i prvi put je udeo zlata u njenim zlatno-valutnom rezervama prešao granicu od 20% i iznosi 20,6%.\nRusija takođe menja svoje međunarodne rezerve, smanjujući udeo američkog dolara u korist drugih valuta i zlata. CBR je prošle godine izvestila da je za 12 meseci, od marta 2018, udeo papirnate američke valute opao sa 43,7 procenata na 23,6 odsto.\nTurska centralna banka je nedavno saopštila da su turske firme počele da koriste plaćanja u juanu za robu uvezenu iz Kine, što je u skladu sa aranžmanom koji su prošle godine potpisale centralne banke dve države.\nNova ruska nuklearna pomornica 885M zaranja u avgustu! Pročitajte OVDE sve detalje.\nGRČKA I TURSKA U CRVENOJ ZONI: Atina i Solun na nogama zbog Aja Sofije, Turci osudili paljenje zastava na protestu!(VIDEO)


Rusija želi zvaničan stav Bi-Bi-Sija o izrežiranom hemijskom napadu u Siriji - 14.02.2019, Sputnik Srbija\nMoskva bi želela da čuje zvaničan stav Bi-Bi-Sija nakon izjave producenta ove korporacije o izrežiranom hemijskom napadu u sirijskoj Dumi, izjavila je... 14.02.2019, Sputnik Srbija\nrusija, vesti, svet, sirija, marija zaharova, beli šlemovi, bi-bi-si, hemijski napad\n08:56 14.02.2019 (Osveženo: 10:25 14.02.2019)\nOna je rekla da je većina današnjih medija prenela vest o izrežiranom „hemijskom napadu“ u Dumi u proleće 2018.\n„Kulminacijom ovog pozorišta apsurda može se smatrati izjava britanskog producenta Bi-Bi-Sija koji je potvrdio, zasnivajući se na sopstvenoj istrazi, režiranje snimaka uz neposredno učešće ’Belih šlemova‘. Štaviše, želela bih da čujem stav kompanije Bi-Bi-Si, jer su oni aktivno pratili te događaje“, zaključila je Zaharova.\nOna je podsetila da je stav o predstavljanju tih materijala bio nedvosmislen — u korist akcija takozvane koalicije u Siriji.\nProducent Bi-Bi-Sija za Siriju Rijam Dalati izjavio je ranije da su snimci scene u bolnici nakon hemijskog napada na sirijsku Dumu izrežirani.\n„Nakon šest meseci istrage, mogu bez sumnje da potvrdim da je scena snimljena u bolnici u Dumi izrežirana. U bolnici nije bilo žrtava“, napisao je Dalati na svom nalogu na Tviteru.\n13 Februar 2019, 22:47\nU aprilu 2018. Zapad je optužio Damask za hemijski napad na sirijski grad Dumu u Istočnoj Guti.\nKao dokaz za to, organizacija „Beli šlemovi“ koristila je kadrove na kojima se vide stanovnici Dume, među kojima su i deca, koju lekari navodno pokušavaju da spase od delovanja otrovnih supstanci.\nNedelju dana kasnije, Sjedinjene Američke Države, Velika Britanija i Francuska izvele su napad na sirijske objekte, ne čekajući zaključke OZHO.


Hocu.ba Boom – Hocu.ba\nTIDAL, vodeća globalna muzička i zabavna streaming platforma, od danas je dostupna za Telemach BH korisnike. Telemach BH korisnici sada mogu da uživaju u preko 70 miliona pjesama svih muzičkih žanrova strane i domaće muzike, hiljadama pažljivo odabranih muzičkih playlista i u preko 250.000 videa vrhunskog kvaliteta, sve to bez reklama, u online i offline […]\nMotivacioni video koji će promijeniti vaš pogled na život!\nU prilogu pogledajte motivacioni video koji će promijeniti vaš pogled na život!\nOdluka o povećanju vrijednosnog praga oslobađanja od dažbina za pošiljke iz inozemstva na 300 konvertibilnih maraka stupila je na snagu u srijedu, 25. aprila. U Službenom listu Bosne i Hercegovine izdatom 17. aprila objavljena je Odluka o uvjetima i postupku ostvarivanja prava na oslobađanje od plaćanja uvoznih i izvoznih dažbina, a kojom je određeno povećanje […]\nDvodnevni program “Coca-Colina” podrška mladima u Bosni i Hercegovini održana je u Mostaru. Riječ je o programu osnaživanja mladih koji se ove godine realizuje u deset gradova širom Bosne i Hercegovine. “Coca-Colina” podrška mladima je program koji već drugu godinu aktivan u Bosni i Hercegovini. Prošle godine je taj program obuhvatio 200 mladih u Sarajevu […]


Iran svim sredstvima protiv Izraela: Teheran planira otvaranje virtualne ambasade u Jerusalimu - Sputnjik Srbija\n13:05 18.05.2020 (osveženo 17:32 18.05.2020) Preuzmite kraći link\nPoslanici su tokom otvorene sednice parlamenta usaglasili sve odredbe zakona o odupiranju neprijateljskim dejstvima „cionističkog režima“.\nPrema iranskim medijima, poslanici su obavezali Ministarstvo spoljnih poslova da oformi virtuelnu ambasadu Islamske Republike Iran u Jerusalimu, kao prestonici Palestine. Ministarstvu je za to dato pola godine od momenta ratifikacije zakona.\nOd Ministarstva spoljnih poslova Irana takođe se traži da organizuje „referendum“ u Palestini (u Iranu smatraju da će to pomoći u rešavanju problema regiona).\nIran na nogama: „Smrt Izraelu!“\nPored toga, odredbama usvojenog zakona predviđena je i zabrana prevoza izraelske robe preko teritorije Irana, kao i zabrana učestvovanja kompanija povezanih s Izraelom na sajmovima. Poslanici su obavezali iransku vladu da i drugim državama i narodima pomogne u „oslobađanju“ Jerusalima.\nPodsetimo, sukob između Palestine i Izraela traje od 1948. godine. Obe strane polažu pravo i suverenitet nad istom teritorijom bivšeg britanskog mandata Palestina.\nPalestinci u okviru mirnog procesa rešavanja situacije s Izraelom, koji je trenutno suspendovan, zahtevaju da buduće granice između dve suverene zemlje budu u okviru onih koje su važile do Šestodnevnog rata 1967. godine, s mogućom razmenom teritorija. Oni se nadaju da će stvoriti svoju državu na Zapadnoj obali reke Jordan, kao i u Pojasu Gaze, a Istočni Jerusalim proglasiti njenom prestonicom. Izrael odbija da prihvati granice iz 1967. godine, a naročito da sa Arapima deli Jerusalim, koji je već proglasio svojom večnom i nedeljivom prestonicom.\nIran je 13. februara predložio svoju verziju rešavanja sukoba umesto plana Sjedinjenih Američkih Država, takozvanog, „dogovora veka“. Iranska strana smatra da u rešavanju sukoba može pomoći održavanje referenduma.\nKako je Tramp ranije saopštio, „dogovor veka“ bi, ukoliko se s njim saglase, Palestincima dao šansu da stvore sopstvenu državu i ujedno omogućio da udvostruče svoju teritoriju. Istovremeno, Tramp je saopštio da bi prema tom planu Jerusalim ostao nedeljiva prestonica Izraela.\nTakođe, SAD će zarad implementacije ovog dogovora otvoriti svoju ambasadu za Palestince u istočnom delu Jerusalima. Pored toga, biće formiran i zajednički američko-izraelski komitet, koji će pratiti implementaciju „dogovora veka“.\nambasada, Palestina, Jerusalim


Ristić dva od dva: Još jedno zlato za kragujevačkog paraolimpijca u Tokiju - KRAGUJEVAČKI SPORT\nNovo paraolimpijsko zlato za Dragana Ristića u Tokiju. Kragujevački strelac, koji je pre samo tri dana doneo Srbiji prvu medalju sa Paraolimpijskih igara u Tokiju, i to onu najblistavijeg sjaja, uspeo je da ponovi ovaj uspeh osvajanjem zlatne medalje i obaranjem dva planetarna rekorda u gađanju malokalibarskom puškom iz ležećeg stava u kategoriji SH2.\nBaš kao i prilikom prvog izlaska na vatrenu liniju, kada je osvojenom zlatu pridodao i novi svetski rekord u gađanju vazdušnom puškom iz ležećeg stava u kategoriji SH2, Ristić je i u svojoj drugoj disciplini na Paraolimpijadi u Tokiju uspeo da nadmaši planetarni rekord – i to čak dva puta.\nSjajni Kragujevčanin je najpre postavio novi najbolji rezultat u kvalifikacijama (631,1 kruga), da bi potom sa 252,7 pogođenih krugova oborio i svetski rekord finala.\nRistić je pobednički podijum podelio sa svojim kolegom iz reprezentacije Zdravkom Savanovićem, kome je pripalo srebrno odličje sa rezultatom od 250,1 pogođenih krugova, dok je bronzu osvojio Ukrajinac Vasilij Kovalčuk (228,9 krugova).\nSrpski paraolimpijci su zaključno sa današnjim danom osvojili šest medalja u Tokiju. Pored Ristićeva dva zlata i srebra koje je osvojio Zdravko Savanović, medaljama su se okitili i strelac Laslo Šuranji, kome je pripalo srebro u disciplini 50 m vazdušna puška SH1 kategorije, zatim Željko Dimitrijević, koji je takođe „izlio“ srebro u bacanju čunja, kao i stonoteniserke Borislava Perić Ranković i Nada Matić, koje su uzele ekipnu bronzu.\nPrevious Ristićevo prvo paraolimpijsko zlato\nStefanović i Arsovićeva šesnaesti u miksu


Predsednica Atifete Jahjaga je dočekana od premijera Malezije - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Atifete Jahjaga je dočekana od premijera Malezije\nPredsednica Republike Kosovo, gospoda Atifete Jahjaga, je docekana u Kuala Lumpur od premijera Malezije, Dato’ Sri Mahid Najib bin Tun Abdul Razak. Sastanku je prisustvovala i zamenica premijera Kosova, gospoda Mimoza Kusari Lila.\nPredsednica Jahjaga se zahvalila premijeru Malezije za priznanje Republike Kosovo, odmah posle nezavisnosti i rece da njeni gradani sada žive u miru i prosperitetu. Ona rece da Kosovo i Malezija imaju dobre medusobne odnose, ali je naglasila važnost produbljivanja saradnje u svim oblastima, posebno u oblasti privrede. Predsednica Jahjaga je ocenila kao važnu promociju uske saradnje izmedu dve zemlje putem postizanja i primene sporazuma u raznim oblastima koje promovišu i brane investicije.\nPredsednica Jahjaga je istakla da Kosovo u pet godine nezavisnosti je konsolidovala njenu demokratiju, gradi jednu pravnu državu i stvara povoljnu klimu za investicije koje garantuju ustrajan privredni razvoj.\nPredsednica je naglasila da ekonomski razvoj zemlje je prvi prioritet i Kosovo preduzima važne Korake u ovom pravcu. Ona je istakla da su ostvarene važne investicije za poboljšanje infrastrukture, i u oblasti zakonodavstva. Ona rece da je Kosovo zemlja sa jednom povoljnom klimom za biznis kako za domace tako i za medunarodne investitore i svima pruža im ravnopravne mogucnosti investiranja. Ona je istakla da se Republika Kosovo dokazuje kao promoter dobrosusedstva, mira i stabilnosti u celoj regiji Balkana i njena buducnost je u EZ-e.\nPredsednica Jahjaga rece da Kosovo cini potrebne reforme sa ciljem ispunjavanja traženih standarda i kriterija EZ-e u cilju blagostanja njenih gradana. Govoreci o medunarodnoj konsolidaciji državnosti, Predsednica Jahjaga je naglasila da Kosovo namerava uspostavljanje partnerstva i saradnje posebno sa prijateljskim zemljama koje su pomogle Kosovo u svim fazama izgradnje državnosti medu kojima je i Malezija.\nPredsednica Jahjaga je istakla da podrška za proces priznanja od Malezije jeste važan narocito u oblasti clanstva Kosova u medunarodnim organizacijama, u Organizaciji Islamske Saradnje i u OUN.\nGovoreci o pitanju dijaloga sa Republikom Srbijom, uz posredovanje EZ-e i podršku SAD-e, Predsednica Jahjaga je naglasila da prevashodni cilj jeste normalizovanje odnosa izmedu dve nezavisne i suverene države. Ona rece da sporazum, postignut u aprilu ove godine, treba da se sprovede jer otvara put evropske saradnje i prosperiteta za obe države pomažuci uspostavljanje mira i stabilnosti u region i šire.\nPredsednica Jahjaga je istakla da u cilju promocije bilateralnih odnosa izmedu Kosova i Malezije treba uspostaviti prisne diplomatske odnose putem otvaranja ambasada u obe zemlje.\nPredsednica Jahjaga je službeno pozvala premijera Malezije, Dato’ Sri Mahid Najib bin Tun Abdual Razak, da poseti Kosovo u bliskoj buducnosti radi bližeg upoznavanja sa razvojem i progresom Kosova.\nPremijer Malezije, Dato’ Sri Mahid Najib bin Tun Abdual Razak, je sa zadovoljstvom prihvatio poziv Predsednice za posetu Kosova. On rece da njegova zemlja podržava Kosovo i proces kroz koji ona prolazi. Premijer Malezije je istakao važnost produbljivanja saradnje izmedu dve zemlje i interesovao se o mogucnostima i kapacitetima koje pruža Kosovo u oblasti investicija i ekonomske saradnje.\nPremijer Malezije je ispoljio njegovo interesovanje i o drugim pitanjima koje se odnose na zbivanja u regionu Balkana i narocito na Kosovu.


Veselji predlaže suspenziju takse na 120 dana - Sputnjik Srbija\n00:29 25 Januar 2021\nVeselji predlaže suspenziju takse na 120 dana\n20:34 28.01.2019 (osveženo 21:23 28.01.2019) Preuzmite kraći link\nPredsednik kosovske skupštine Kadri Veselji predložio je da taksa kosovske vlade na srpske i bosanskohercegovačke proizvode bude obustavljena na 120 dana, kako bi se u tom vremenu stvorili konkretni uslovi za njeno ukidanje.\nKadri Veselji je ovaj predlog objavio na svom profilu na Fejsbuku, navodeći da ga je predočio prošle nedelje i američkom ambasadoru Filipu Kosnetu, na sastanku kojem je prisustvovao i Ramuš Haradinaj.\nVeselji upozorava da bi, u slučaju da u 120 dana ne bude radikalne promene u ponašanju Srbije i Bosne i Hercegovine, taksa bila vraćena, a automatski bi bile uvedene i druge mere uz puni reciprocitet.\n„Verujem da je ovo razumna odluka koja čuva dostojanstvo zemlje, potvrđuje legitimnost odluke o 100 odsto poreza, ali i balansira veoma strateški interes Kosova, održavanje i intenziviranje odnosa sa našim glavnim partnerima, SAD i EU. Moj stav je da porez treba da ostane prava odluka Republike Kosovo, ali privremena suspenzija, u trajanju od samo 120 dana, treba da se sprovede kao mera poverenja prema SAD i EU“, naveo je Veselji.\nOn navodi da dijalog kao proces može i treba da se odvija u obliku i rasporedu koji je definisan u skladu sa zapadnim partnerima.\n„Međutim, konstruktivan pristup Kosova u ovom procesu ne bi trebalo da se uzima zdravo za gotovo i služi kao korist za Srbiju na njenom putu ka EU, dok su građani Kosova i dalje izolovani, bez prava na kretanje u šengenskom području“, upozorava Veselji.\nVeselji navodi da ako dijalog ne rezultira sporazumima koji su prihvatljivi za Prištinu, kosovska vlada će vratiti 100 odsto poreza i preduzeti dodatne mere kako bi uspostavila puni reciprocitet i tako zaštitila svoje političke i ekonomske interese.\nKadri Veselji, Srbija


Dan gradjevinara: Najveći problemi niske plate i teški uslovi rada\nBeta 8. avgusta 2016. 12:40\nGradjevinari u Srbiji nezadovoljni su zbog malih plata i teških uslova rada i očekuju da država efikasnije i racionalnije donosi mere za pokretanje gradjevinske proizvodnje, ocenjeno je danas na Sednici sindikata radnika gradjevinarstva i industrije gradjevinskog materijala Srbije.\nSednica je održana povodom 8. avgusta, Dana gradjevinara, a predsednik tog sindikata Saša Trolaković ukazao je da gradjevinski radnici u Srbiji rade bez odgovarajuće naknade za svoj rad, najčešće za minimalne zarade koje se isplaćuju sa zakašnjenjem.\n„Osim niskih zarada i manje posla, neimari rade i u teškim uslovima, pa se oko 50 odsto teških i smrtnih povreda na radu dešava upravo u gradjevinarstvu“, rekao je on i dodao da je najčešći uzrok povreda nepotpuno sprovodjenje mera bezbednosti na radu, loša organizacija i rad bez upotrebe adekvatne opreme za zaštitu.\nDodao je da je prema zvaničnim podacima, u prošloj godini 15 gradjevinara poginulo na radnom mestu, ali da je taj broj i veći jer se ne prijavljuju sve povrede.\nTrolaković je rekao i da je neto zarada gradjevinara ispod prosečne zarade i da je u prvoj polovini ove godine iznosila 40.118 dinara, a minimalna cena rada od 121 dinar po času, što je kako ocenjuje ispod svakog dostojanstva radnika u Srbiji.\n„Loše stanje pogoršava činjenica da nema Posebnog kolektivnog ugovora za gradjevinarstvo i industriju gradjevinskog materijala“, rekao je on.\nOn je kao primer naveo da se 80-tih godina godišnje gradilo 3.600.000 metara kvadratnih, a danas 800.000 metara kvadrarnih i dodao da je pokretanje gradjevinarstva istovremeno pokretanje i 30 drugih delatnosti.\nDržavni sekretar u Ministarstvo gradjevinarstva, saobraćaja i infrastrukture Srbije Aleksandra Damnjanović čestitala je Dan gradjevinara i ocenila da je važno da se vidi pomak u razvoju gradjevinske industrije.\nOna je istakla da to ministarstvo čini sve da unapredi investicioni ambijent i obezbedi bolji zakonski okvir za bolji i efiksniji rad, kako bi gradjevinarstvo počelo da se razvija.\nPodsetila je da su od 1. januara ove godine uvedene elektronske gradjevinske dozvole i da je vreme izdavanja skraćeno na sedam radnih dana.\nIstakla je i da je starosna struktura zaposlenih u gradjevinarstvu preko 50 godina i da je problem što nema mladih u tom sektoru, ali je kao dobru vest navela što će biti otvoreno još jedno odeljenje srednjoj gradjevinskoj školi.\nDamnjanović je rekla da je za 2,5 godine učešće gradjevinarstva u BDP povećano sa četiri na 5,5 odsto, a da je vrednost gradjevinskog radova u prva četiri meseca bila za 68,6 odso veća nego u istom peridu prošle godine.\nDodala je i da je činjenica da su plate u gradjevinarstvu ispod proseka, ali da je dobro što se smanjuje njihov zaostatak za prosečnom zaradom.\n„Cilj je da 8. avgusta sledeće godine arade dodju na republički prosek“, rekla je ona.\nOna je prenela poruku ministarke Zorane Mihajlović da će i naredna vlada biti tu za gradjevinare i da će podizanje tog sektora biti na visokoj listi prioriteta.\nDan gradjevinara, 8. avgust obeležava se u znak sećanja na gradjevinske radnike koji su se 1940. godine pobunili i štrajkovali tražeći bolje uslove rada, povećanje nadnica i skraćenje radnog vremena.\nŠtrajk je okončan sporazumom sa poslodavačkim udruženjima, a pratili su ga oštri sukobi i represivne mere policije prema gradjevinskim radnicima, podsetili su u tom sindikatu.


Tanjug 16. maja 2021. 18:03\nBRISEL – Evropska asocijacija novinskih agencija (EANA) danas je, povodom izraelskog napada na zgradu u Gazi, gde su bile kancelarije američke agencije Asošijejted pres i još nekih medija, apelovala na Izrael da prekine napade na medije.\n„Izražavamo šok i zabrinutost povodom izraelskog raketiranja zgrade u Gazi, u kojoj su se nalazile kancelarije AP-a i još nekih medija. Iako su novinari bili upozoreni da bi njihova zgrada mogla da bude meta, jasno je da je napad izazvao ogromne smetnje prilikom izveštavanja sa terena“, navodi se u saopštenju.\nEANA dodaje da novinari imaju osnovno pravo da izveštavaju o strašnim događajima koji se trenutno odvijaju u Izraelu i Gazi, i da predstavnici medija ne bi smeli ni na koji način da budu povređeni.\n„Ukoliko novinari ne mogu da rade posao bez straha, onda će činjenice ostasti u mraku, a to će biti gubitak za ceo svet. Novinari imaju osnovno pravo da izveštavaju, a javnost da se informiše na pravi način. Napad na kancelarije AP-a su napad na pravo da svet bude obavešten o najnovijim informacijama sa terena, koje šalju novinari agencija. Apelujemo na Izrael da prekine da napada kancelarije medija i naglašavamo da je od velikog značaja slobodno izveštavanja iz zona konflikata. Nadamo se da novinari i njihove porodice nikada više neće proći kroz ovo“, piše u saopštenju.\nPremijer Izraela Benjanim Netanijahu izjavio je ranije danas da se u visokoj zgradi u Gazi, u kojoj su se nalazile kancelarije AP-a i drugih medija, a koju je izraelska vojska raketirala i srušila u subotu, nalazio obaveštajni štab palestinske „terorističke“ grupe.\n„Tamo je bio obaveštajni štab palestinske terorističke organizacije, odakle su se organizovali teroristički napadi na izraelske civile, tako da je to bila sasvim legitimna meta“, rekao je Netanijahu za američki Si-Bi-Es.


Nova lica Podgorice i odnosi sa NATO | Standard\nPromjena vlasti u Crnoj Gori i imenovanje pojedinaca u ključnim ili senzitivnim državnim službama ne bi trebalo da utiče na odnose sa strukturama Alijanse, uvjerene su diplomate iz ostalih zemalja članica NATO.\nZapadne diplomate u Briselu poručuju da je u Crnoj Gori održan demokratski proces, da će ga svi ispoštovati, ali priznaju da je potreban određeni vremenski period dok se ne uspostavi odnos sa novim licima iz Podgorice sa kojima će NATO sarađivati ili kontaktirati redovno.\nIz američke misije pri NATO se poručuje da ohrabruju mandatara nove crnogorske vlade, Zdravka Krivokapića i ostale lidere većinske koalicije da djeluju u najboljem interesu crnogorskog naroda i slijede njihovu navedenu politiku nastavka posvećenosti Crne Gore evroatlantskom putu.\n“Kao jedan od 29 crnogorskih saveznika u NATO-u, Sjedinjene Države pozivaju dolazeću vladu da obnovi i ojača svoju posvećenost vrijednostima transparentnosti i vladavine zakona koje bismo očekivali od saveznika NATO-a i vodećeg aspiranta EU”, izjavio je za Radio Slobodna Evropa (RSE) Džef Adler, portparol misije SAD pri Alijansi.\nU Briselu se vjeruje da će nova crnogorska vlast ozbiljno pristupiti imenovanju osoba u ključnim državnim sektorima.\nJedan diplomatski izvor je za RSE poručio da u NATO-u čvrsto vjeruju da Crna Gora cijeni odnos sa alijansom i korist koji je država imala od članstva te da se stoga vjeruje da će nove vlasti Podgorice imenovati one pojedince “koji će lako biti ‘rašćišćeni’”.\nNaime postoji poseban sistem provjere za svaku osobu koja će imati pristup senzitivnim ili tajnim informacijama.\nKako su objasnili diplomatski izvori, ovaj sistem se primjenjuje na bilo kojeg pojedinca bez obzira da li radi za instituciju alijanse ili je predstavnik nacionalnih vlada u zemljama članicama.\nRadi se o paralelnom procesu koji se sa jedne strane primijeni u domaćem sistemu, ali i NATO organizacija ima svoj sistem provjere.\n“Mi ne možemo da određujemo ko će biti imenovan u određenim pozicijama niti možemo da diktiramo političku orijentaciju tih osoba, ali svakako možemo da odlučimo kome se mogu povjeriti tajne informacije. To je isti proces sa bilo kojom zemljom članicom NATO “, poručuje za RSE jedan od briselskih diplomata uz opasku da Crna Gora neće biti jedina država u Evropi u čijoj vladi postoji “raznolikost mišljenja partija među kojima možda ima i onih koje su više ‘proruski orjentisane’”.\nDemokratska partija socijalista, crnogorskog predsjednika Mila Đukanovića je izgubila na izborima u zemlji nakon tri decenije vladanja. Novu parlamentarnu većinu u parlamentu, čine koalicije “Za budućnost Crne Gore”, “Mir je naša nacija” i “Crno na bijelo” koje predvode Zdravko Krivokapić, Aleksa Bečić i Dritan Abazović. Najveći uticaj u najjačoj koaliciji ima prosrpski i proruski Demokratski front (DF), drugu po snazi koaliciju predvode Demokrate, dok okosnicu treće koalicije čini građanski pokret URA.\nPromjena vlasti podrazumijeva i izmjene u ključnim državnim sektorima koje su u direktnoj saradnji sa međunarodnim organizacijiama.\nOd završetka izbora bilo je više izjava iz međunarodne zajednice u kojima je pokazano interesovanje kako će u Crnoj Gori biti pokriveni sektori bezbjednosti i odbrane, odnosno kako će se, nakon političkih promjena, nastaviti partnerska saradnja unutar NATO-a. Do svega ovog je došlo nakon što bi neke od ključnih pozicija potencijalno dobili oni političari u Crnoj Gori, koji su otvoreno podržavali anti-NATO struje.\nIz sjedišta Alijanse su oklijevali da odgovore na putanja RSE da li će promjenama nosioca ključnih pozicija u Crnoj Gori biti bilo kakvih implikacija u odnosima sa NATO. Umjesto toga, pres služba Alijanse je uputila na nedavnu izjavu generalnog sekretara sjevernoatlantskog saveza Jensa Stoltenberga koji je nedavno poručio da sigurnosni kriterijumi moraju biti zadovoljeni ko god bio na vlasti u Crnoj Gori.\n“NATO radi sve da sigurnosni kriterijumi budu zadovoljeni i to važi za sve, pa i u Crnoj Gori, ko god bio na vlasti, zato što je to zahtjev koji sve zemlje moraju da zadovolje”, rekao je Stoltenberg tokom zajedničke pres konferencije sa makedonskim premijerom Zoranom Zaevom 8. oktobra.\nBez obzira na sve, svi sagovornici RSE napominju da se NATO ne uključuje u domaću politiku saveznika, ali podvlače da je neosporna proevropska i pro-NATO orijentacija crnogorskih građana.\n“Ono u šta smo mi sigurni jeste da narod Crne Gore, čvrsto vjeruje u članstvo u NATO i u kandidaturu u EU, stoga da će izabrani politički lideri odraziti volju naroda. I sve što smo vidjeli do sada od članova potencijalne nove vlade, nije nam dalo povoda da se mi zabrinemo da bi se mogla prevrnuti politika prema NATO ili EU”, izjavio je zapadni diplomata.\nOn ukazuje da su desetine hiljada radnika dobile dan za odmor i bar jedan dan koji mogu provesti sa svojim porodicama.\nKonstatovan početak mandata poslanicima koji će zamijeniti Golubovića, Vukovića, Đurović, Šćekića…\nPoslanike Vlastimira Golubovića i Ivana Vukovića iz Demokratske partije socijalista (DPS), koji su podnijeli ostavke na tu funkciju, zamijeniće poslanici Predrag Sekulić...\nIvezaj: Degutantno je kad moralne lekcije drži neko poput Bećiraja\n“On je osoba koja je uz agresivnu podršku partijskih pajtaša na čelu OŠ “Mahmut Lekić”, pokušavala da se zaposli kao nastavnik fizičkog...\nZa predlog članova i predsjednika Administrativnog odbora glasalo je 66 poslanika, od čega su 64 glasala "za", a dva poslanika protiv.\nPosle Kupera, Lejdi Gaga dobila još jednu ulogu na...\n“Mnogo sam uzbuđena zbog predstojećeg filma u kojem ću glumiti, u režiji mog dobrog prijatelja, Ridlija Skota,...\nPolitika 20/10/2020•15:42 0\nOn ukazuje da su desetine hiljada radnika dobile dan za odmor i bar jedan dan koji mogu...\nDruštvo 20/10/2020•15:35 0\n"Kvar nam je prijavljen u 9:15 časova. Naša ekipa je odmah izašla na lice mjesta. Međtim, zatekla...\nSvijet 20/10/2020•15:33 0\nU Mađarskoj preko 900 novih slučajeva virusa\nKonstatovan početak mandata poslanicima koji će zamijeniti Golubovića, Vukovića,...\nIvezaj: Degutantno je kad moralne lekcije drži neko poput...


Australija pominje suvereno pravo i pretnju novim hapšenjem | Kosova.info\nDom|Najnovije|Australija pominje suvereno pravo i pretnju novim hapšenjem\nU javnosti su se, 12 sati pred saslušanje Novaka Đokovića, pojavila i dokumenta koje je sa svoje strane, u odgovoru na Đokovićevu žalbu, sudu priložila država.\nNajvažniji deo podneska države koji je kucan na 24 strane je sledeći:\n„Ne postoji takva stvar kao što je garancija ulaska u državu za nekoga ko nije državljanin Australije. Australija kao suverena država zadržava svoje pravo da donosi odluku kome će dozvoliti ulazak, a kome ne“.\nU zaključku, država Australija navodi da, čak i u slučaju da Đoković dobije prvobitni spor, država zadržava pravo da ga ponovo, i to odmah, pritvori.\nU odgovoru na žalbu Đokovićevih advokata, ministarka unutrašnjih poslova Karen Endrjuz navodi da odluke o ukidanju vize uglavnom nisu podložne žalbama, ali da je u ovom slučaju žalba omogućena jer je Đokoviću viza ukinuta dok je bio na aerodromu, ali i ukazuje na to da brzina kojom slučaj dolazi pred sudiju možda i nije u najboljem interesu suda.\nMinistarka navodi i da je deo žalbe u kome se navodi da Novaku satima nije bilo dozvoljeno da komunicira sa advokatima nije osnovan jer prema njemu u tom periodu vremena nije izvršena nikakva nepravda te da nema dokaza da su u periodu od 7.42 do 8.30 advokati mogli da učine bilo šta u Đokovićevu korist.\nObjašnjava se i zašto se u pravilnicima o izuzeću od vakcinacije za različite situacije koriste razlilite vesti. Navedeno je i da se Đoković pozvao samo na to da je imao pozitivan PCR test na koronavirus, ne i akutnu bolest zbog istog tokom decembra, što bi mu u širem tumačenju pravila dozvolilo kasniji ulazak u proces vakcinacije i osnov za izuzeće.\nU samom zaključku, u podnesku države, navodi se da će država iskoristiti svoje pravo da, u slučaju da se odluči o usvajanju žalbe i puštanju Đokovića iz hotela za azilante, ponovo zatvori isto lice.\n“To ne znači da će to pravo i biti iskorišteno, ali pomoći će da ga pomenemo kako bi se izbegle bilo kakve zabune”, stoji na kraju.